МЕНИНГ ЎЗ БОFИМ БОP - AmuNews.uz - энг сўнгги янгиликлар\nТабиат - аслида нима? Табиат борлиғимиз, ҳаётимиз асоси ҳамда инсон яшаши учун муҳим бўлган шарт-шароит. Уни фақат шу сўзлар билан чеклаб бўлмайди. Чунки у ҳар томонлама мукаммалдир. Табиатда инсон тасаввурига сиғмайдиган сир-синоат кўп, ундаги мўъжизаларнинг чек-чегараси йўқ. У шундай жилвакор, мафтункор, нафис ва шу билан бирга бетакрордир. Бинобарин, табиатдаги барча жонли ва жонсиз нарсалар бир-бири билан узвий боғлиқ. Жумладан, ўсимликлар, ҳайвонлар, қушлар, ҳашоратлар ҳамда ер билан осмон, шу қатори инсон ҳам ўзаро чамбарчас боғлиқ. Агар табиатдаги тирик мавжудотлар нафас олмаса, озиқланмаса, ҳаракатланмаса, кўпайиш жараёнини амалга оширмаса, уларнинг нобуд бўлиши муқаррар. Бу биологик жараёнлар узлуксиз амалга ошиши сабабли табиат мавжуд ва у мунтазам ўзгариб, янгиланиб туради.\nОдам ҳаёти давомида табиат неъматларидан тўғри фойдаланишга интилиб яшайди.Чунки одам табиат боласи. Инсонни табиатсиз тасаввур этиб бўлмайди. Табиатдаги ҳар бир унсур инсон яшаши учун муҳим омил ҳисобланади. Ҳатто инсон ҳам табиат унсурларидан яралган.\nҲозирги археологларимизнинг берган маълумотларига кўра, одамлар эрамиздан аввалги II-III асрларда ривожлана бошлаган ва ҳаёт кечирган. Бора-бора одам кўп нарсаларни, шу қаторда экин экиш, ҳайвонларни овлаш каби ишлар билан шуғуллана бошлаган. Табиатда инсоннинг яратилишига қойил қолиш мумкин. Чунки ҳар бир нарса мукаммал даражада яратилган. Инсоннинг кўриш, эшитиш, гапириш каби хусусиятлари баъзи ҳайвонларда бор, лекин инсон онгининг ривожланиши уни юксак поғоналарга кўтарган. Нима бўлишидан қатъий назар табиат инсоннинг ҳақиқий онаси.\nТабиатда фасллар, жилваланишига тасанно айтиш керак. Масалан, бутун бир йилни олайлик. Уни инсон умрига қиёслаш мумкин. Баҳор - ёшлик, гўзаллик фасли. Ёз бу – етилиш даври, куз - xазонрезгилик, инсон умрининг сўлишига ўхшайди. Қиш - сўнгиси қарилик, яъни ўлим. Бундан ташқари табиатда яна турли гўзалликлар мавжуд. Қуёш ботиши шундай чиройли ва ажойиб манзараки, у қизаради ва ернинг бошқа тарафига ўтиб кетади. Тонгда гулга шудринг тушиши бетакрор манзарани ҳосил қилади. Муҳими, инсон бу гўзалликнинг қадрига етиши, уни ардоқлаши лозим.\nАтрофимиздаги бу гўзал оламни қандай ардоқлаймиз? Биз учун ана шуниси муҳим. Табиатни бойитиш, мевали ва манзарали дарахт кўчатларини экиб, парваришлаш, боғ-роғларни кўпайтириш-атмосфера азон қатламини мустаҳкамлаш экологик тоза ҳаёт тарзини қарор топтириш дегани. Табиат бағридаги ҳар битта гиёҳ инсоннинг соғломлигини таъминлашга хизмат қилади. Табиат бизни кийинтиради, тўйдиради, уйимизни, ҳаётимизни безайди.\nМен ҳам боғ ташкил қилишга, табиат муҳофазасига ҳисса қўшишга қарор қилдим. Менда боғ яратишга интилиш болалигимдан, бобомнинг боғига ҳавас қилишимдан пайдо бўлган. Унинг боғи бирам чиройли эдики, баҳорда ўрик қийғос гулларди, ёзда узум пишиб, олма, олча узардик. Сарҳил меваларни териб ҳар хил шарбат ва мурабболар қилардим. Мен ўз боғимга кўчат экдим ва бу меҳнатларим бесамар кетмади. Ўша эккан кўчатларим ҳозир ҳосилга кирган. Мен табиат муҳофазасига бироз бўлса-да ҳисса қўшганимдан жуда хурсандман. Бу йил боғни янада кенгайтиришни режалаштиряпман.\nХулоса қилиб айтганда бу борлиқ, наботот оламининг сири, гўзаллиги, жилваси ҳамма вақт инсонни ўзига тортади. Худди гулга ошуфта бўлган булбул мисол. Чунки табиат онамиз, биз уни асрашимиз ҳимоя қилишимиз керак!\n26-мактабнинг 8а-синф ўқувчиси, "Энг яхши иншо" танловининг "Табиат ва мен" мавзуси бўйича ғолиб.\n(Фото - http://www.eco.uz)\nМЕВАЛИ ДАPАХТГА МЕҲP БЕPГАН БОҒБОН\n“Эл дуосин олгаймиз, деб юрибмиз”\nОнам ҳақида қўшиқ


Ўзбекистон расмийлари GM Powertrain Uzbekistan заводининг очилишини яширмоқчи бўлдилар, аммо америкаликлар бунга йўл қўймадилар - Фарғона.Ру ахборот агентлиги\n00:29 msk, 14 Июль 2020\nЎзбекистон расмийлари GM Powertrain Uzbekistan заводининг очилишини яширмоқчи бўлдилар, аммо америкаликлар бунга йўл қўймадилар\n20.11.2011 12:11 msk\nGM Powertrain Uzbekistan автомобиль двигателлари ишлаб чиқарувчи завод 15 ноябрь куни очилди, аммо маросимда бирорта журналист қатнашмади. Ўзбекистонлик мулозимлар 28 август куни, Ўзбекистон Мустақиллиги куни арафасида заводни президент Ислом Каримов очиб кетгани етарли деб ҳисобладилар чоғи.\nТошкентдаги мустақил Узметроном веб-сайти хабар берганидек, ўша куни Каримовнинг кўнглини чоғ қилиш учун “Ўзавтосаноат” раиси Улуғбек Рўзиқуловнинг илтимоси билан бу ерга шошилинч тарзда бошқа заводда терилган автомобиль двигателлари келтирилди. Ишлаб чиқариш тайёр ҳолга келганини намойиш этиш учун бу ерда уларни майда қисмларга бўлиб конвейёрга жойлаштириб қўйдилар. Президент буни сезмади ёки сезишни истамади, бироқ америкалик муҳандисларга ва маҳаллий ишчиларга моторларни сифатли териш бўйича бир неча маслаҳат беришдан ўзини тия олмади. Маслаҳатлар завқ-шавқ ва миннатдорчилик ила қабул қилинди, дея хабар беради веб-сайт Ўзбекистон ҳукуматига қарашли ахборот агентлигига ишорат билан.\nШунинг учун ноябрда Ўзбекистоннинг баъзи ахборот агентликлари янгиликлар ленталарида GM компаниясининг завод очилиши тўғрисида пайдо бўлган пресс-релиз тез орада йўқолди. Ўзбекистон автосаноати раҳбарияти журналистларга заводнинг очилиши маросимига юборган таклифномаларни шошилинч равишда бекор қилишига тўғри келди. Ҳолбуки, очилиш маросимида юқори мартабали меҳмонлар, шу жумладан, Улуғбек Рўзиқулов, GM International Operations компанияси ишлаб чиқариш бўйича вице-президенти Жон Баттермор ҳамда GM Korea бош ижрочи директори Майк Аркамоне қатнашдилар. Журналистларга “навбатдаги “тантанали маросим” президентга ёқмаслиги мумкин” деб айтдилар.\nБу хабарни gazeta.uz сайтида энди топа олмайсиз\nБироқ АҚШ элчихонаси журналистларнинг заводга ташриф буюриши лозим дея ҳисоблади. Ўзбек мутасаддилари билан бўлиб ўтган музокаралар уларнинг америка компанияси учун ғурури Ўзбекистон раҳбарияти олдидаги қўрқувдан кучлироқ эканлигини кўрсатди. Ахир қўшма корхонанинг 52 фоизи америкаликларга тегишли. Шунинг учун 17 ноябрь куни қатор ОАВ мухбирлари GM Powertrain Uzbekistan Қўшма корхонасини бориб кўрдилар. Бироқ уларга корхона ҳудудида фотосуратга олишни тақиқлаб қўйилди. Элчихона ходимларидан бири “Ҳар ҳолда бу корхона тўлалигича бизга қарашли эмас” дея изоҳ берди. “Ўзавтосаноат” вакили “олинган маълумотлардан фақат бир ҳафта ўтиб фойдаланиш мумкин, ўшанда ҳам Ўзбекистон иқтисодиётини мақтаб кўрсатиш лозим”, дея берган тавсияси кўпроқ буйруққа менгзади.\nЗаводга боришдан аввал элчихона журналистлар учун анъанавий пресс-гап (матбуот анжумани) ўтказиб берди. Учрашувга GM Powertrain Uzbekistan вакиллари келдилар. Одатда, элчихона бу каби тадбирларни маромига етказиб ўтказарди, аммо бу сафар журналистлар билан мулоқот ярим соат давом этди, холос. Шу вақт давомида қўшма корхонанинг реклама ролиги тақдим этилди. Журналистлар анжуман давомида двигател ишлаб чиқаришнинг баъзи сир-асрорларини, шунингдек, айни пайтда нафақат “Евро-4” ва “Евро-5” балки “Евро-2” двигателлари ҳам бозоргирлини аниқлаб олдилар.\nGM Powertrain Uzbekistan бош директори Юрген Спендел. “Фарғона” АА фотоси\nРасмий маълумотларга кўра “серияли ишлаб чиқариш бошланишига келиб янги корхонада маҳаллийлаштириш даражаси 50 фоизни ташкил этишига қарамай”, GM Powertrain Uzbekistan ҳамкорлари двигател ишлаб чиқаришни маҳаллийлаштиришни яқин давр мобайнида амалга ошира олмайдилар. Ҳозир бутловчи қисмлар ва хом ашё хориждан олиб кирилмоқда. GM Powertrain Uzbekistan бош директори Юрген Спенделнинг таъкидлашича, двигател ишлаб чиқаришда, хусусан, Ўзбекистонда ишлаб чиқарилаётган кабель маҳсулотларидан фойдаланилмоқда. GM ишлаб чиқариш устидан назорат, менежмент ва янги бозорларни ўзлаштириш учун масъул.\nПресс-гапдан олдин юзага келган асабий ҳолат ушбу корхона ҳақида батафсил сўзлашишга имкон бермади. Журналистлардан бири бу ҳақда “Бизнинг бюрократия мамлакатимиз обрўсига шунчалик катта зиён етказадими, жаҳон ахборот агентликлари двигателлар ишлаб чиқариш бошлангани ҳақида ёзиб бўлдилар ҳамки, бизга бу нарсани сир сақлаш тавсия этилмоқда. Биз ўзбек мутасаддиларининг “катта нима дер экан!” деган принципда иш тутишларига яна бир бор ишонч ҳосил қилдик”, дея ўз мулоҳазасини очиқлади.\nЖурналистлар GM Powertrain Uzbekistan ходими билан сўзлашаяптилар\nШундай қилиб, GM Powertrain Uzbekistan қўшма корхонаси 1,2 литр (82 от кучи) ва 1,5 литр ҳажмдаги (115 от кучи) янги авлод BDONC двигателларини ишлаб чиқаришга киришди. Янги қўшма корхона маҳсулотининг ҳаридорлари – GM жаҳон тармоғига кирувчи корхоналар. Женерал Моторз тузилмасига кирувчи корхоналар янги қўшма корхонага ўз буюртмаларини беришни бошладилар.\nКорхона лойиҳадаги қувватга чиққанида унда 1200 киши ишлайди. Корхона ишчиларининг меҳнати яхши тақдирланади: ўртача ойлик иш ҳақи “қора бозор” курси бўйича минг долларга тенг (1 доллар – 2600 сўм).


тарбия қоидалари / Теглар бўйича қидирув / Fikr.uz\nЭнагага болангизни топширдингиз...\nКўзингизнинг оқу қораси — азиз фарзандингизни баъзан опа–синглингизга ҳам ишонгингиз келмайди. «Қўлидан тушириб юборса-я, қорни оч қолса-я» деган ҳадикда бўласиз. Аммо мажбурият туфайли ёки вазият тақозоси билан болаларини ўзлари парвариш қилишга имконсиз ёш оналар энага ёллашга мажбур бўлишади. Хўш, бу борада нималарга эътибор бериш керак? Мавзу шу ҳақда.\nОта-оналар учун 10 эслатма!\nСаломатлик 19 май 2014, 09:10\nЧетдан қараганда болани тарбиялаш ва ўстириш осон кўринсада, аслида уларни катта қилиш чарчатади. Болани катта қилишда керакли пайтда қандай чора қўллаш керакли пайтда айниқса, она ожиза бўлиб қолади. Зеро, у ўз фарзандига озор етказа олмайди, шунингдек, ўзини ҳам эсдан чиқариб қўйиши ҳач кимга сир эмас. Фарзанд катта бўлгач, ота-онаси истаганидек ёки тарбия берганидек камол топмаслиги ажабланарли эмас. Бинобарин, ҳар бир бола — алоҳида шахслигини эсдан чиқармаслик лозим! Бу борада асосий қоидаларни ёдингиздан чиқармаслигингиз мақсадга мувофиқ.\n1. Ҳеч қачон фарзандингиз сизга ўхшаган бўлиб ёки сиз истаганинзидаги вояга етишини кутмайнг. Унга “Сиз” бўлишида эмас, “Ўзи” бўлишида кўмаклашинг.\nКеча 12:08 | 1 изоҳ


АҚШ Россиянинг америкалик дипломатларга қарши чораларидан норозилик билдирди\n09:40 / 29.07.2017\nВашингтон Россиядаги америкалик дипломатлар ва Америка дипломатик иншоотларига нисбатан қўллайдиган чоралари юзасидан Москвага норозилик билдирди. Бу ҳақда АҚШ Давлат департаменти матбуот хизмати раҳбари Ҳезер Науэрт ТАССга маълум қилди.\n"Биз жиддий афсусда эканимизни изҳор қилиб, протест билдирдик. Давлат котиби Тиллерсон Россия ташқи ишлар вазири Лавров билан телефон орқали суҳбатлашди. Элчи Теффт эса Россия ташқи ишлар вазири ўринбосари Рябков билан учрашди", - деган Науэрт.\nАҚШ ташқи сиёсат маҳкамаси Тиллерсон ва Лавров суҳбати тафсилотларини ошкор қилишни истамаган.\n28 июлда РФ ТИВ тарқатган баёнотда айтилишича, Россия Россияга қарши янги санкцияларга жавобан Америка дипломатлари сонини 455 кишига қисқартиради ва 1 августдан дипломатлар дачасидан фойдаланишни тақиқлайди.\n2016 йил декабрида АҚШнинг ўша вақтдаги маъмурияти Россиянинг 35 нафар дипломатини мамлакатдан чиқариб юборишга ва Россиянинг иккита дипломатик дачасини ёпишга кўрсатма берган эди.


Алишер Султоновга охирги огоҳлантириш берилди – КУН УЗ\nГлавная / Сиёсат / Алишер Султоновга охирги огоҳлантириш берилди\nanvarj63 28.06.2018\tСиёсат Comments Off on Алишер Султоновга охирги огоҳлантириш берилди 408 Показы\nПрезидент йиғилишда бош вазир ўринбосари – Геология, ёқилғи-энергетика комплекси, кимё, нефть-кимё ва металлургия саноати масалалари комплекси раҳбари, «Ўзбекнефтгаз» компанияси бошқаруви раиси Алишер Султоновни инвестициялар жалб қилиш бўйича сусткашликка йўл қўйганликда айблаган. Бу ҳақда «Kun.uz» мухбири хабар бермоқда.\n«Жорий йил учун тасдиқланган инвестиция ва инфратузилма лойиҳалари рўйхатига мувофиқ, умумий қиймати 34,4 трлн сўмлик (ёки 4,3 млрд доллар) 2145та объектни қуриш, реконструкция қилиш ва капитал таъмирлаш белгиланган. Шундан, 3,2 млрд доллар (75 фоиз) маблағ Тикланиш ва тарққиёт жамғармаси ҳамда ҳукумат кафолатлаган хорижий кредит маблағлари ҳисобланади. Аслида иқтисодиёт барқарор ишлаяпти дейиш учун, 25 фоиз маблағ давлат кафолатлаган маблағ бўлиши, 75 фоиз маблағ тўғридан-тўғри инвестиция бўлиши керак.\nБугунги кунда 101та лойиҳадан 96таси бўйича молиялаштириш очилган, 89та лойиҳада қурилиш-монтаж ишлари бошланган. Шу билан бирга 22та лойиҳа бўйича қолоқликка йўл қўйилган, бугунги кунда атиги 753 миллион долларлик маблағ ўзлаштирилган (йиллик прогнознинг 21 фоизи).\nЁқилғи-энергетика ва металлургия соҳасида 8та лойиҳа бўйича қолоқликка йўл қўйилган. Ўртоқ Султонов буни тушунтириб берингчи», дея юзланади президент бош вазир ўринбосарига.\nСултонов «Ўзбекнефтегаз» ва «Ўзбекэнерго» тизимидаги қолоқликни тан олган ҳамда йил якунига қадар лойиҳаларни амалиётга татбиқ этиш бўйича юзага келган муаммолар бартараф этилишига умид билдирган.\n«Нима учун бош вазир ўринбосари сифатида ўзингиз ҳеч иш қилмадингиз? Нимани кутасиз? Пул ишлашингиз, иш ўринлари яратишингиз керак эмасми? Энг катта комплекс сизники. Нега мен ўзим шуғулланишни бошламагунимча, ўзингиз таклифлар бермайсиз. Хонангизда нима қилиб ўтирасиз? Шароитлар яхшилаб берилган. Нега 8та лойиҳада қолоқликка йўл қўйилган?», деган президент унга қарата.\nШундан кейин президент Султоновга охирги марта огоҳлантириш берган.\n«Мен сизни жиддий огоҳлантираман. Бу расмий огоҳлантириш. Иккинчи ярим йилликда кескин ўзгаришлар бўлмаса, қаттиқ жазо оласиз. Шахсан сиз. Чунки, мен сиздан ҳам, ўринбосарларингиздан ҳам, Саидовдан (Улуғбек Саидов – биринчи ўринбосар) ҳам норозиман. Шунча бекорчи.\nНима учун шу вақтгача менга бир таклиф бермадинглар. Нима учун шунча савол? Ўзингнинг аравангни ўзинг торт, оғайни. Мен сени қаттиқ огоҳлантираман. Бу охиргиси. Менга биринчи навбатда бу соҳада тўғридан-тўғри инвестициялар керак. Мен сенга инвестициялар бўйича ўринбосар берганман, лекин битта ҳам таклиф бўлмади. Бу қанчалик жиддий гаплигини тушунаяпсанми? Эплолмаяпсанми ёки истамаяпсанми?\nМенга бекорчилар керак эмас. Инвестиция бўйича муовин берганман сенга, тўғрими? Қанча инвестиция олиб келди? Жавоб йўқ», деган президент.\nЭслатиб ўтамиз, 2015 йилдан буён «Ўзбекнефтгаз» компанияси бошқаруви раиси бўлиб келган Алишер Султонов 2017 йилнинг ноябрида Тошкент вилояти ҳокимлигига ўтказилган Ғулом Ибрагимов ўрнига бош вазир ўринбосари этиб тайинланганди.\nПред. Ўзбекистон ҳукумати Шаҳрисабзни ЮНЕСКО рўйхатида қолдириш учун тиришмоқда\nСледующая Ўзбекистон Швейцарияга 1,3 млрд долларлик олтин экспорт қилди


28 феврал 2021, Тошкент вақти: 05:55\nЎзбек жамияти қачон ижобий томонга ўзгаради?\nБу савол кўпчиликнинг ўйлантираётгани аниқ. Мен – Даврон Ёқубов, бу борада камтарона мулоҳазаларимни билдирмоқчиман.\nМенимча, бўлажак юристлар прокурор бўламан деб эмас, балки адвокат бўламан деб ўқиса, ана шунда жамият ижобий томонга ўзгаради.\nМамлакатимиз суд тизими Конституция бўйича мустақил, аммо амалда бундай эмас. Қолаверса, судьялар мустақил фикрини билдиришдан қўрқади. Чунки суднинг қўлида ҳокимият йўқ.\nПрокуратура ваколатларини кенгайтиришга эьтибор қаратилмоқда, аммо адвокатлар ваколатлари билан ҳеч кимнинг иши йўқ.\nАйримлар “куч – бойликда, ҳокимиятда, Сталиндан қолган тизимни ўзгартириб бўлмайди” деб эътироз билдириши мумкин. У ҳолда, камбағал ҳуқуқшунос Маҳатма Ганди қандай қилиб бутун бошли инглиз империясига қарши қуролсиз кураша олди?!\nБошқа жиҳатдан, масала жамиятни коррупциядан қисман бўлса-да озод қилишга ҳам боғлиқ. Бугунги Ўзбекистон ҳуқуқни муҳофаза қилувчи идоралари совет тузумининг меросхўри саналади. Улар эски қарашлардан воз кечиб, аллақачон Европа мамлакатларидан андоза олиши керак. Жазони ижро этиш тизимида ҳам эски ҳаммом, эски тос!\nҲуқуқшунос кадрларни янгилаш ва ислоҳотларни эса юридик университет ва Ички ишлар академиясидан бошлаш керак. Бу борада давлат бюджетидан самарали фойдаланиш керак.\nПрезидент жамиятни ўзгартиришга ҳаракат қилмоқда. Лекин ёнидаги амалдорлар ўзгармас ва ёрдам бермас экан, давлат раҳбарининг бир ўзи қийналади. Буни маҳаллий ҳокимлар ва бошқа куч ишлатар тизим раҳбарлари мисолида кўрмоқдамиз.


Гулбиддин Ҳикматёр ҳукуматга қарши курашни тўхтатгани йўқ.\n05 июл 2022, Тошкент вақти: 02:02\nАфғонистондаги нуфузли дала қўмондони Гулбиддин Ҳикматёрнинг вакили “Озодлик” мухбири билан суҳбатда ҳукумат кучларига қарши ўт очиш тўхтатилгани ҳақидаги хабарни рад этди.\nБундан аввалроқ Ҳикматёр ва унинг жангарилари ҳукумат кучларига қарши ўт очишни тўхтатишини эълон қилгани хабар қилинган эди.\nГулбиддин Ҳикматёр 1990 йилларда Афғонистон бош вазири лавозимида фаолият юритган. Унинг “Ҳизби исломий” гуруҳи совет оккупациясига қарши курашган.\n15 июль куни Афғонистон Мудофаа вазирлиги “Ҳизби исломий” гуруҳининг 30га яқин жангариси қуролларини топшириб, ҳукумат билан ҳамкорлик қилишга розилик берганини маълум қилган эди.


Peugeot, Citroen ва Toyota биргаликда минивэн яратди\n21:31 / 01.12.2015\nФранциянинг PSA Peugeot Citroen гуруҳи Toyota компанияси билан биргаликда барча учта марка учун ягона платформада қурилган минивэнни яратди. “Ситроен” версиясида бу модель Spacetourer, “Пежо”да Traveller ва “Тойота”да Proace деб номланади.\nМоделнинг техник кўрсаткичлари айтилмаган, улар модель оммавий тарзда намойиш қилиниши олдидан пайдо бўлади. Барча учта модель Франциянинг Валансьен шаҳридаги PSA Peugeot Citroen заводида ишлаб чиқарилади.\nPSA Peugeot Citroen ва “Тойота” ўртасидаги ҳамкорлик ҳақидаги келишув 2012 йилда тузилган ва 2020 йилгача амал қилади. Бу ҳамкорлик натижасида пайдо бўлган биргаликдаги модель 2013 йилда ишлаб чиқарила бошлаган биринчи авлоддаги Toyota Proace фургони бўлган. Бу автомобиль Citroen Jumpy ва Peugeot Expert платформасида қурилган.\nҲозирда иккинчи авлоддаги Proace яратилди, унда шасси ўзгартирилди.\nБиринчи авлоддаги Toyota Proace, Citroen Jumpy ва Peugeot Expert моделлари двигателлар қаторига 140 от кучига эга бензинли, 89 от кучига эга 1,6 литрли ҳамда модификациясига кўра 120, 136 ва 163 от кучига эга 2 литрли дизелли моторлар киради.\nToyota Proace, Citroen Spacetourer ва Peugeot Traveller моделларининг оммавий намойиши 2016 йил март ойида Женева автосалонида бўлиб ўтади. Савдолар ҳам 2016 йилда бошланади, бироқ ҳозирча аниқ сана айтилмаган.


Абу Бакр разияллоҳу анҳу: Холид ибн Валиднинг Шомга юборилиши (2)\nBy Исмоил Муҳаммад Яъқуб on 08/30/2020 АБУ БАКР ТАРИХ ХУЛАФОИ РОШИДИНЛАР\nШундан сўнг йўл бошловчи Рофеъ қўшинни сувсиз, кимсасиз, йўл белгиларисиз, Қароқир ва Суво ўрталиғидаги қисмида умуман аҳоли яшаш масканлари бўлмаган таҳликали саҳрога бошлади, зотан Шомга олиб борувчи энг қисқа йўл шу эди. Маълум масофани босиб ўтилгач, туялардан баъзиси сўйилар ва қоринларидаги сув билан отларни суғорилар, одамлар ўзлари билан олган сувдан ичишар эди. Қўшин Ироқнинг энг сўнгги қишлоғи Қароқирдан чиқиб, саҳронинг у ёғидаги Шом қишлоқларининг энг биринчиси Сувони кўзлаб йўлга чиқди. Орадаги масофа беш кунлик йўл эди. Қўшин кундузи дам олиб, тунда йўл юрди. Холиднинг ёнида саҳрони яхши билган Рофеъ ибн Умайрдан ташқари кечалари юлдузларга қараб йўл топишга моҳир йўлбошчи Муҳарриз ал-Муҳорибий бор эди. Улар тунда ва эрталаб то кун қиздиргунича тўхтовсиз йўл босиб, кундузлари дам олиб, шу тарзда кунига икки марҳаладан йўл босишди. Холид бирорта ҳам аскарни пиёда юргизиб қўймади, мадорсизланиб қолмасин деб ҳаммани туяларга миндирди. Ҳар куни тўхтаган ерларида туяларни сўйиб, сувидан фойдаланиб келишар экан, бешинчи кун деганда сув батамом тугади. Холид аскарлар ташналикдан ҳалок бўлишидан қўрқиб, Рофеъдан маслаҳат сўради. Рофеъ одамларни атрофга йўллаб: «Шу атрофда фалон кўринишдаги бир авсаж дарахти (наъматаксимон тиканли дарахт) бўлиши керак, ўшани излаб топинглар», деди. Улар излаб-излаб, авсаж танасининг кичик бир қолдиғини топдилар. Рофеъ унинг остини қазишни буюрди. Қазишган эди, эски қудуқнинг оғзи очилди. Одамлар унинг сувидан ичиб, ташналикларини қондирдилар.\nБир ривоятда айтилишича, қўшиндаги баъзилар Холидга: «Тонггача фалон дарахтнинг олдига етиб олсак тирик қоламиз, етиб боролмасак ҳамма ҳалок бўлади», дейишди. Холид қўшинни шитоб юргизди, тонг пайтида айтилган жойга етиб бордилар. Шунда Холид: «Тунда юрган одамлар тонг пайтида мақталар» деди. Унинг бу гапи кейинчалик мақолга айланиб кетди.\nШундай қилиб, қўшин румликларнинг Ироқ йўлидаги кузатув нуқталарини ва катта йўл бўйларидаги истеҳкомларини четлаб ўтиб, беш кун деганда Шом ҳудудига, Суво қишлоғига етиб олди. Холиднинг қўшин билан беш кунда бу кимсасиз ва сувсиз саҳрони кесиб ўтиши даҳо йўлбошчининг иймон ва иродаси неларга қодирлигини кўрсатадиган ажойиб бир мисол бўлди.\nСўнг Холид Шом ҳудудидаги ҳарбий юришларини бошлади. Дастлаб Арак деган жойга етиб келиб, уни қамалга олди. Сўнг ерли аҳоли билан сулҳга келишиб, уларни озод қилди. Кейин Тадмурга келди. Тадмурликлар аввал муросага келишдан бош тортиб, қалъалари билан ҳимояланишди. Кейин омонлик истаб, сулҳ тузишга мажбур бўлишди. Холид юришини давом эттириб, Қарятайнга етиб келди, улар билан урушиб ғалаба қозонди. Сўнг Ҳаворинга йўл олди. Санийя деган жойга байроқ тикди. Бу байроқ Расулуллоҳ саллаллоҳу алайҳи ва салламнинг байроқлари бўлиб, Уқоб деб аталар эди. Шундан сўнг бу жой «Саниятул уқоб» деб аталадиган бўлди. Сўнг Холид Азрони фатҳ этди. Ғассонликларга тегишли мўл-кўл бойликларни ғанимат олди. Сўнг Дамашқ шарқидан чиқиб, Бусрога йўл олди. У ерга етиб борганида саҳобалар жанг олиб бораётган эканлар. Бусро Шомдан фатҳ этилган илк шаҳар бўлди. Холид ғассонликлардан олинган ғаниматларнинг бешдан бирини Билол ибн Ҳорис Музаний орқали Абу Бакр Сиддиққа юборди.\nСўнг Холид, Абу Убайда, Марсад ва Шураҳбил одамларини олиб, Амр ибн Осга ёрдамга йўл олдилар. У Меъварга тобе Арбо деган ерда румликлар билан урушга ҳозирланаётган эди. Сўнг у ерда Ажнодайн жанги бўлди.\nХолид ибн Валид Ислом қўшинларига ёрдам бериш учун жаҳон ҳарб тарихида мисли кўрилмаган жасорат кўрсатиб, ҳеч ким кутмаган кўринишда Шомга кириб боришга муваффақ бўлди. Генерал-майор Маҳмуд Шит Хаттоб ёзади: «Холид ибн Валиднинг бу таҳликали саҳрони ҳеч ким кутмаган ва ўйламаган бир шаклда кесиб ўтиши ҳарб тарихида мисли кўрилмаган иш бўлди. Қадимда Ҳаннибалнинг, сўнг Наполеоннинг Алпни ошиб ўтиши ёки Наполеоннинг Сино саҳросини кесиб ўтиши, шунингдек биринчи жаҳон урушида инглизларнинг ушбу саҳродан ўтишлари Холид ибн Валиднинг хавф-хатарга тўла бу юриши олдида ҳеч нарса бўлмай қолади. Чунки тоғни ошиб ўтиш саҳрони кесиб ўтишдан анча енгил иш. Тоғларда сув бор, саҳрода йўқ. Сино саҳросида ҳам кўплаб қудуқлар ва аҳоли яшаш пунктлари бор, Холид ўтиб келган саҳрода буларнинг ҳеч бири йўқ эди. Холиднинг бу тарзда саҳродан ўтиб келиши румликлар асло кутмаган ва бунга тайёргарлик кўрмаган ҳодиса бўлди».\nИроқ-Шом йўлида Холид тўқнашган шаҳар-қишлоқларнинг қўриқчи аскарлари енгил жангдан сўнг ёки умуман жангсиз таслим бўлишарди. Чунки улар қудратли мусулмон қўшини уларга бу томондан келишини асло кутмаган эдилар.\nТарихлар мобайнида ҳарбий қўмондонлар Холиднинг ҳарбий закосидан таъсирланиб келадилар. Ҳатто «Ал-умма ал-мусаллаҳа» (қуролли уммат) китоби муаллифи ва биринчи жаҳон урушида Туркия-Олмония жабҳаларидан бирининг қўмондони бўлган немис генерали Рюдигер фон дер Гольц Холид ибн Валид ҳақида: «У менинг ҳарб фанидаги устозим» деб ёзган эди.\n Марҳала – карвон ўртача 12 соатда босиб ўтадиган масофа, тақрибан 44 км (24 мил).\n «Ал-бидоя ван-ниҳоя», 7/7.\n Низор Ҳадисий ва Холид Жанобий, «Абу Бакр Сиддиқ», 68-бет.\n «Ал-ҳарб ан-нафсийя», 2/163.\n Холид ибн Валиднинг форсларга қарши урушлари», 167-бет.\nAvvalgi maqolaЭй иймон келтирганлар (61): Аллоҳни зикр қилиш ва бунга берилажак савоблар баёни\nKeyingi maqola Ҳидоя шарҳи | Муқаддима | Шайх Содиқ Самарқандий


Тег: зийнат | Azon.uz - Ахборот-таҳлилий портал\nМисрдаги “Азҳар” университети фатво уюшмаси бу амалиёт сўнгидан аниқ зарар келиб чиқмаса, мубоҳ деб фатво берган. Шу ўринда айтиб ўтиш лозимки, шаръан жоиз бўлиши учун, операция ўз мутахассиси томонидан амалга оширилиши шарт қилинади.\n1950 18:55 20.06.2021\n1066 23:05 11.06.2021\nУламолар аёлларнинг кумуш тақинчоқлардан фойдаланиши жоиз эканлигига иттифоқ қилган ҳолда, тилла тақинчоқлар борасида турли фикрларни билдирганлар.\n1154 22:55 09.06.2021\nПойабзални тик туриб кийиш макруҳ ҳисобланади. Абу Ҳурайра розияллоҳу анҳудан ривоят қилинади: “Набий соллаллоҳу алайҳи васаллам пойабзални тик турган ҳолда кийишдан қайтардилар”.\n2861 23:05 07.06.2021\nЛибос кийишдан биринчи мақсад – намозда авратларни ёпиш бўлиб,, бу вожиб зийнат ҳисобланди.\n1613 23:00 31.05.2021\n2561 22:55 23.05.2021\n2168 23:00 21.05.2021\n1887 22:55 20.05.2021\nСочни хино ва бошқа воситалар билан бўяш\nСоч бўяшда фойдаланиладиган воситалар турли рангларда бўлиб, аёллар уни ўзларида синаб кўришга қизиқадилар. Шуни унутмаслик керакки, бу бўёқлар сочларга соғломлик бағишламайди, аксинча, баъзи хавфли ва ҳалокатга олиб келувчи касалликларни келтириб чи\n1960 23:00 18.05.2021\n1381 22:00 17.05.2021


Ўзбекистон Кубоги финали олдидан вакилларимизнинг фикрлари\nФинал олдидан матбуот анжуманида бош мураббийи Шота Арвеладзе, футболчилар Егор Кримец, Жалол Машарипов, Игорь Сергеев ва Одил Ҳамробеков иштирок этди.\nАрвеладзе: - Биринчи навбатда ташкилотчиларга футболга оид тадбир нафақат стадионда, балки шундай жойда ўтказилаётгани учун раҳмат айтаман. Биз ҳам омма олдига борамиз. Йигитларга ажойиб ўйин ва натижалар учун миннатдорчилик билдираман. Мухлисларга ҳам катта раҳмат. Ўтган йили ушбу рақибга финалда имкониятни бой бергандик. Биз ўйинга жиддий тайёрландик. Эртага ғалаба қозонишни истаймиз.\nБиз сирларимизни очиб ўтирмаймиз. Сюрприз бўлсин. "Пахтакор" учун мос ҳужумкор футбол кўрсатишда давом этамиз.\nЯхши майдон ва шароит бўлса, қаерда ўйнашнинг катта фарқи йўқ. Чиройли футбол кўрсатишга шароит бўлса етарли. Ўйлашимча, эртага стадион тўлади, майдон яхши ҳолатда. Ташкилий ишлар юқори даражада адо этилади.\nЭртага мавсум давомида ўзини кўрсатган ва ҳозирда энг яхши ҳолатда бўлган футболчилар майдонга тушади. Ёшларга эса доим имконият берилади.\nСергеев: - Бундай одам кўп жойда ўзимни бироз йўқотиб қўйишим мумкин. Мухлисларимизга мени руҳан қўллаб туришганига раҳмат дейман. Бир йил олдин финалда ютқазгандик. Бу жуда аламли бўлганди. Эртага кескин ўйин кечади ва насиб қилса, биз реванш оламиз.\nМашарипов: - Ассалому алайкум! Ўйинларимизни кўриб, қўллаб-қувватлаган барчага миннатдорчилик айтаман. Эртага стадионга келинглар, биз Чемпионлар Лигасида бўлганидек чиройли футбол кўрсатишга уринамиз. Олдимизга ҳар уч мусобақада ғолиб чиқиш мақсадини қўйганмиз. Бунинг учун ҳаракат қиламиз.\nҲамробеков: - Финални мухлислар сингари биз ҳам кутяпмиз. Эртага мухлислардан стадионга келишни сўраб қоламан. Биз чиройли футбол намойиш қилишга интиламиз. Эркин Бойдуллаев ёшлигимдан кўп нарсаларни ўргатган. Аммо эртага биз рақибмиз. Ҳакам ҳуштаги чалиниши билан рақибларга айланамиз. Ўйингача ва ўйиндан кейин ака-укалик давом этади.\nКримец: - Адашмасам, иккинчи марта матбуот анжумани шундай ажойиб жойда ўтказилмоқда. Кўп гапирмайман, эртага жамоамиз майдонда гапиради. Биз олдимизда турган шу уч чиройли кубокни қўлга киритишга интиламиз. Ишқибозларни стадионга таклиф этамиз.


Коррупцион ишлар бўйича 1566 амалдор жавобгарликка тортилди, аммо коррупционерлар сони Шавкат Мирзиё замонида сони ортиб бораверади - «HARAKAT» XABAR AGENTLIGI :: Independent News Agency Harakat. Узбекистан, новости Узбекистана, политика Узбекистана, оппозиция Узбекистана\n20:41 - Коррупцион ишлар бўйича 1566 амалдор жавобгарликка тортилди, аммо коррупционерлар сони Шавкат Мирзиё замонида сони ортиб бораверади\nКоррупцияга қарши кураш бўйича идоралараро комиссияси маълумотларига кўра, Ўзбекистонда 2017 йилнинг биринчи ярмида коррупция билан боғлиқ жиноятларни содир этган 1566 нафар давлат амалдори жавобгарликка тортилди. Коррупцияга оид жиноят ишлари сони 1130 тадан ошди. Жиноят ишларининг 954 таси судларгача етиб борди, маълум қисми яна коррупция туфайли ёпилиб кетган бўлса керак.\nМазкур кўрсаткич ўтган йилнинг шу даврига нисбатан 23 фоизга оз, деб мақтанибди Коррупцияга қарши кураш бўйича идоралараро комиссияси вакиллари. Бундан ташқари коррупция жиноятлари оқибатида келтирилган зарарнинг 77 фоизи ундирилибди ҳам.\nБундан қувониш керакми ёки уялиш, буни ҳукуматга қўйиб берайлик. Агар 1566 та идоранинг раҳбари ярим йилдаёқ қўлга тушган бўлса, бунинг сабабини сиёсатдан қидирмоқ керак, дейди мухбиримиз.\nҲа, коррупционерлар жазоланиши керак, аммо бу нарса уларнинг сонини камайтирмайди. Чунки, уларнинг ўрнига келганлар ўша ифлос ишларни давом эттиравредилар, чунки коррупция – демократия йўқ давлатларнинг касаллигидир. Коррупциянинг кескин камайтиришнинг ягона йўли – мамлакатни демократиялаштиришдир. Шавкат Мирзиё Ўзбекистонни демократиялаштиришни ўйламаяптими, демак коррупция битмайди.\nЭй, бечора Ўзбекистон, эй бечора ўзбеклар ! Ислом Каримдан қутилдиларинг, аммо кимга тутилдиларинг?!


“Акция”лар ортидаги “оғу”лар - Hidoyat.uz\nАсосий саҳифа Мақолалар “Акция”лар ортидаги “оғу”лар\nЧоп этилди Aprel 12, 2019 “Акция”лар ортидаги “оғу”ларda fikr bildirishni o'chirish\n“Энергетик ичимликлар нима?”, “Энергетик ичимликларни истеъмол қиласизми?”, “Энергетик ичимликларнинг қанчалик “мухлисисиз?” ижтимоий тармоқлар орқали ушбу сўровномани ўтказиб шунга амин бўлдикки, айнан охирги йилларда ушбу ичимликлар аҳоли ўртасида кенг тарқалган ва таъми ёқмаса ҳам олишга мажбур бўлишмоқда. Табиийки, ўзингиз сезганингиздек “оммалашувига” албатта, оммавий ахборот воситалари орқали узатилаётган, тинмай бот-бот такрорлаб кўрсатилаётган “мега акциялар”нинг таъсири катта. Хўш энергетик ичимликлар биз учун қанчалик фойдали?!\nТелевизор орқали қайта-қайта реклама қилинаётган, баҳордаги ҳолсизлик дармонингизни қуритаётган пайтда шаҳар пештахталарида катта “баннер”ларда “мазасига гап йўқ”, “қувватга кир” дея ўзининг ёрқин рангларда кўринишлари билан эътиборингизни жалб этиб, қизиқиш уйғотаётган, таъми ва таркибини билмасдан туриб миянгиз олиб ичишим керак деган сигнални қабуллаб бўлган энергетик яъни қувватбахш ичимликлар чиндан ҳам қувватбахшми?! Бугун кўпчиликнинг қўлида ушбу ичимликни учратиш мумкин. Айниқса, охирги пайтларда ушбу тоифадаги ичимлар “қувват” бериш билан биргаликда “мега акциялар”ини тақдим этишмоқда. Нархи ўн-ўн беш минг туради, аммо акцияларида қатнашиб қопқоғини йиғсангиз, бир думалаб миллионерга айланишингиз турган гап. Қандай акциялар дейсизми?!\n“…. СОТИБ ОЛ, ТОШКЕНТ CИТИДАН КВАРТИРА ЮТИБ ОЛ”\nҲа, сиз ҳам қизиқишни бошладингизми?! Албатта, ким ҳам бундай “чорлов”лардан кейин қизиқмайди. Аммо, айрим юртдошларимиз таъмини ва таркиби билмасдан туриб, сотиб олишмоқда. Энг ҳайратланарлиси шундаки ижтимоий тармоқлар ва мессенжерлардаги гуруҳларда ва шахсий сахифаларида “Ситро”нинг 6-қисмини топиб беринг суюнчиси бор, эвазига 2000$ бераман” ёки “WФ дан илтимос 5та қопқоқ қисмини топишга ёрдам беринглар” деган “постлар” тез-тез учраб туради. Айниқса, ўсмирларнинг бунга қизиқиши юқори. Аслидачи?! Чиндан ҳам бу қопқоқчалар ютуқлими?! Йўқ, албатта. Бу акцияларда қатнашиб топганингиздан кўра, кўп нарсани ютқазасиз. Чунки, тўлиқ ютуқли қопқоқлар ўзингиз айтганингиздек 6 та ёки 5 қисм бўлади. Энди ўйлаб кўринг Ўзбекистонда 33 миллиондан ортиқ аҳоли истиқомат қилади, демак пулингизни ҳавога сарфлашингиз турган гап. Охирги пайтларда, “интернет троллари” томонидан сохта қопқоқларни сотаётганлар ҳам кам эмас.\nАлишер Палвонов (21 ёш): – Энергетик ичимликларни хуш кўрмайман. Аммо шу акциясига қизиқиб оламан. Акциялар бошланганидан бери харид қиламан. Менимча, шу пайтгача олган энергетик ичимликларимнинг пулига шу автомобил ёки уйга бошланғич тўлов, умуман ўзимга керак барча маиший техникаларни сотиб олсам бўларди. Буни “шув” тушганимча билмасдим. Негаки бу ичимликларнинг барча қопқоқларни бор, фақатгина ўша омадли қопқоқлар кам. Фаcебоок ижтимоий тармоғи орқали ютуқли қопқоққа суюнчи бор деб пост қўйдим. Кўпчилик менда бор қанча берасиз деб ёзди. Бошида ҳазиллашиб ёзяпти деб ўйладим. Аммо бир тарафдан қизиқиб кўрдим ва улар билан учрашдим. Айтган пулларини бердим. Ўзимда йўқ хурсандман. Компанияга борсам бу қопқоқлар “сохта қопқоқлар” эканини айтишди. “Уддабурон”ларни эса ҳалигача қидираман. Шунча пулларимга ачиндим. Негаки кунига 3 ёки 4 та энергетик ичимликлар сотиб олардим.\nБу қопқоқ йиғиш шунчаки қизиқиш эмас, эндиликда ишқибозлар учун бу асосий мақсадга айланаётган эди. Албатта, телевизорда Самарқандлик машина ютган, Навоийлик маиший техникалар, Нукуслик скутер ютиб турган реклама роликларини кўриб ҳавасингиз ортади. Сизга ҳам ютуқли совринлар тугаб қолмасидан олдин ўша “топилмас қопқоқни” топишни хоҳлайсиз. Аммо ҳар бир нарсада меъёр бўлса жуда яхши. Ахир ўтмаган “маҳсулот”ни инсон саломатлигини ўртага қўйиб, сотишнинг оқибати ачинарли бўлиши мумкин. Жорий йилдан бошлаб “Реклама тўгʼрисидаги“ қонунга ўзгартиш ва қўшимчалар киритилган ва унинг 221-моддасида энергетик ичимликлар бўйича чекловлар жорий қилинди. Унга кўра, эндиликда қуйидагилар тақиқланади:\n– соат 7-00 дан соат 22-00 га қадар энергетик ичимликларни телевидение ва радио орқали реклама қилиш;\n– ўн саккиз ёшга тўлмаган шахслар орасида энергетик ичимликларнинг номи, товар белгиси ёки тасвири туширилган товарларни (футболкалар, бош кийимлар, ўйинларни ва шу кабиларни) тарқатиш, шу жумладан сотиш;\n– асосан болалар ва ўсмирлар учун мўлжалланган босма нашрларда, шунингдек тиббиёт, спорт ва таълим муассасаларида энергетик ичимликларни реклама қилиш.\nҚУВВАТБАХШ ИЧИМЛИКЛАР ҚУВВАТБАХШМИ?!\nЕвропа давлатлари аллақачон бундай ичимликлардан воз кечишмоқда. Улар энергетик ичимликларни “ўлим коктейли” деб аташади. Маълумот учун шуни айтиш лозимки, тилга олинаётган ичимликлар организмга қўшимча қувват бермайди. Фақат бу воситалар таркибидаги моддалар организмнинг ички резервига йўл очади. Соддароқ қилиб айтганда, ичимлик ҳеч қандай қувватга эга эмас, фақат ўз ресурсларингиздан фойдаланади.\nМуҳаббат Жамшидова (шифокор): – Бугун бозорларимда қувватбахш ичимликлар сотуви кўпайиб кетди. Айниқса акциялари ҳаммани қизиқтиряпти. Аммо уларнинг таркибини кўпчилик билмайди. Энергетик коктейллар таркибига одатда катта миқдорда синтетик кофеин, доривор ўсимликлардан олинадиган фаол биологик табиий воситалар (лимон, женшен ва ҳ.к), шунингдек, С, РР, В2, В5, В6, В12 витаминлари киради. Қувватбахш ичимликлар кайфиятни кўтаради, чарчоқни қолдиради ва ақлий фаолиятни яхшилашга ёрдам беради. Унинг таъсири бир чашка қаҳвадан икки баробар кўп сақланади, деб ҳисоблашади. Бироқ тиббиёт ходимлари бу фикрга қўшилмайди. Негаки, энергетик ичимлик соғлиқ учун қаҳвадан кўра хавфлироқ. Қўшимча қувват бахш этадиган ичимликларни истеъмол қилиш билан инсон турли касалликларни ўзига чақиради. Қон босими, юрак-қон томир тизимида муаммоси борларга бундай воситаларни қабул қилиш қатъиян ман қилинади. Бу ичимликлар таркибида қувват берувчи моддалар билан бир қаторда инсон саломатлигига хавф солувчи кофеин, гуарана, таурин каби моддалар ҳам мавжуд. Бошқа кучайтиргичлар каби кофеин асаб тизими ишдан чиқишига олиб келади. Унинг таъсир кучи 3-5 соатгача сақланиб қолиб, организмга дам беришга тўғри келади. Белгиланган меъёр ошиши тахикардия, депрессия, невроз ошиши каби қўшимча аломатларни келтириб чиқариши мумкин.\nМаҳбуба Камолова: – Энергетик ичимликларни умуман харид қилмайман. Чунки бундан икки йил олдин укам битта корхонада қоровуллик қиларди. У тунда ухлаб қолмай деб энергетик ичимликларни кўп ичарди. Биз ҳам эътиборсиз бўлганмиз. Бир куни уйқудан турмади, шуни ўйласам ҳалигача қалтираб кетаман. Укам вафот этди. Чунки энергетик ичимликларни ҳаддан зиёд кўп ичганлиги учун, юраги ўйноқи бўлиб қолган экан. Буни экспертизадан кейин билдик.\nХўш энергетик ичимлар таркиби нималардан иборат. У ҳақида маълумотга эгамисиз?! Энергетик ичимликлар таркибида инсон организми учун хавфли кофеин, гуарана, таурин каби моддалар борлигини билдик. Айнан ушбу моддалар инсон организмига қанчалик таъсир қилади?! Таурин-энергетик ичимликларда албатта бўлиши керак бўлган элемент. У мушак тўқималарида тўпланадиган аминокислота бўлиб, ичакдаги ёғлар эмулсиясига ёрдам беради. Энергетик ичимликнинг бир банкасида 400-1000 мг миқдоргача бўлади. Асаб бузилишига олиб келади. Кофеин- организмни зўриқтиришга, турли асаб ва юрак касалликларини келтириб чиқаради. Мелатонин, матеин, инозит – бу воситалар уйғунлигидаги ичимлик организмни жисмоний ва ақлий зўриқиш билан ишлашга мажбур этади.\nЭнергетик ичимликлар (шу тоифадаги барча маҳсулотлар) бугунги кунда жаҳон бозорини тарк этишмоқда. Чунки асосий мақсад инсон саломатлиги. Саломатликни уйга ва автомобил ўрнига қайтиб ололмаслигини яхши билишади. Вақтинчалик чарчоқларни холос этиш ўрнига келган доимий касалликлар табиий маҳсулотларни истеъмол қилиб, танага дам берганимиз яхши. Негаки саломатлик бебаҳо бойликдир. Жисмоний меҳнат билан шуғуллангандан сўнг бундай ичимликларни ичса, одам чарчоқ ҳиссини туймаслиги мумкин. Аммо ушбу ичимликлар вақтинчалик йўқотган чарчоқ эртанги кун учун ёки ичимлик таъсири ўтгандан сўнг икки баробар ортади. Натижада, организм чарчоқни йўқотиш учун яна қувват талаб этади. Шундай экан, табиий ҳаракатда бўлиш учун сунъий воситалардан меъёридан ортиқ фойдаланиш ҳаёт тарзига жиддий зарар етказишини асло унутмаслик лозим. Хулоса ўзингиздан…\nИстеъмолчилар ҳуқуқларини ҳимоя қилиш жамиятлари федерацияси етакчи мутахассиси\nМуҳаммад бин Абдуллоҳ ал-Қарқовий: Ўзбекистон ислом оламига кўп нарсаларни тақдим қилган


ЎзА - Эртанги кунга масъулият ва жавобгарлик ҳисси билан яшаш, халқимизга садоқат билан хизмат қилиш – олий бурчимиз\n07.05.2019 21:45 Чоп этиш версияси\nЎзбекистон Республикаси Президенти Шавкат Мирзиёев ҳудудларни ижтимоий-иқтисодий ривожлантириш бўйича ислоҳотларнинг бориши, амалга оширилаётган йирик лойиҳалар ва аввал берилган топшириқлар ижроси билан танишиш мақсадида 6-7 май кунлари Фарғона вилоятида бўлди.\nДавлатимиз раҳбарининг вилоятларга ташрифи чоғида ўша ҳудуднинг ўзига хос хусусиятларидан келиб чиқиб, ижтимоий-иқтисодий соҳаларни ривожлантириш, одамларнинг ҳаётдан рози бўлиб яшаши учун алоҳида-алоҳида режалар қилиш анъанага айланди. Фарғона вилоятига ташриф ҳам шундай бўлди.\nШавкат Мирзиёев 6 май куни вилоятдаги йирик лойиҳалар билан танишар экан, тўғридан-тўғри хорижий инвестицияларни жалб этиш ҳисобидан туманларга саноатни олиб кириш, бандликни таъминлаш, хотин-қизлар ва ёшлар манфаатларини рўёбга чиқариш масалаларига алоҳида эътибор қаратди. Ҳудудда ўтган бир йилда эришилган натижалар чуқур таҳлил қилиниб, келаси йилга мўлжалланган вазифалар муҳокама этилди. Дунё бозорига чиқиш учун рақобатбардош бўлиш, саноат ўртача ривожланган туманларда экспортбоп маҳсулотлар ишлаб чиқаришни йўлга қўйиш, энг асосийси, вилоят иқтисодиётига сармоя, технология ва инновацияларни жалб этиш бўйича тегишли йўналишлар белгиланди.\nТашрифнинг иккинчи куни Фарғона шаҳрида вилоят фаоллари, вазирлик ва идоралар раҳбарлари, нуронийлар, тадбиркорлар иштирокида йиғилиш бўлиб ўтди.\nПрезидентимиз Шавкат Мирзиёев сўзининг аввалида йиғилганларни, бутун халқимизни Рамазон ойи ҳамда яқинлашиб келаётган Хотира ва қадрлаш куни билан табриклади.\n2018 йили Фарғона вилоятида саноат 8 фоиз, хизмат кўрсатиш 9 фоиз, ўзлаштирилган инвестициялар 1,5 баробар ўсган. Лекин аҳоли жон бошига тўғри келадиган ялпи ҳудудий маҳсулот республика кўрсаткичидан анча пастлиги, Қўштепа, Фурқат, Олтиариқ, Фарғона, Ёзёвон туманларида саноат ривожланмагани қайд этилди.\nШу боис вилоятни 2019-2020 йилларда ривожлантириш бўйича умумий қиймати 26 триллион 401 миллиард сўмлик 643 та лойиҳадан иборат янги ҳудудий инвестиция дастури ишлаб чиқилган. Мазкур дастур доирасида 2,5 миллиард доллар тўғридан-тўғри хорижий инвестиция ўзлаштирилади ва 31 мингдан зиёд иш ўрни яратилади.\nМасалан, Бешариқ туманида «Фарғона Ясин қурилиш моллари» корхонасида 200 миллион долларлик лойиҳа амалга оширилиб, жорий йилда 800 минг тонна ва кейинги йилдан 1,2 миллион тонна цемент ишлаб чиқариш йўлга қўйилади. Қўқон шаҳрида «Индорама» компаниясининг 70 миллион доллар тўғридан-тўғри сармояси ҳисобидан Қўқон суперфосфат заводи модернизация қилиниб, фосфорли ўғит ишлаб чиқариш қуввати 100 минг тоннадан 375 минг тоннага етказилади. Учкўприк туманидаги «Шаффоф омадли саноат» корхонасида жами 30 миллион доллар сармоя ҳисобидан автомобиллар учун йилига 350 минг дона газ баллони, 2020 йилдан юк кўтарувчи электр каралар, мини-тракторлар ва қишлоқ хўжалиги техникаси учун ускуналар ишлаб чиқариш ўзлаштирилади.\nФарғона вилоятига инвестиция олиб келиш, саноат ва тадбиркорликни ривожлантириш бўйича бир йил фавқулодда сафарбарлик эълон қиламиз. Ана шунда ўзгариш бўлади. Келаси йил май ойида ҳокимликлар, барча вазирликлар қилинган ишлар ҳақида ҳисобот беради, деди Шавкат Мирзиёев.\nПрезидентимиз йиғилишда аҳолини иш билан таъминлаш, даромадларини ошириш масалаларига алоҳида эътибор қаратди. «Ҳар бир оила – тадбиркор» дастури доирасида ўз бизнесини бошламоқчи бўлган оилаларни аниқлаб, икки-уч ой ичида уларга белгиланган миқдордаги имтиёзли кредитларни тўлиқ ажратиш зарурлигини таъкидлади.\nФарғона – моҳир ҳунармандлар, уста деҳқонлар юрти. Бу ернинг кўнчилик, боғдорчилик анъаналари – тайёр бренд. Бундан фойдаланиб, вилоятда чарм ва пойабзал маҳсулотлари ишлаб чиқариш бўйича қўшимча лойиҳаларни амалга ошириш, шунингдек, «Чарм-атторлик маркази» ташкил этиш бўйича топшириқлар берилди.\nКелгуси икки йилда Олтиариқ туманида 3 минг гектар майдонда узумчилик, Қува туманида 2 минг гектарда анорчилик, Қувасой шаҳрида 2 минг гектар майдонда гилосчилик кластерлари ташкил этилиши маълум қилинди. Ушбу кластерлар ўзлари мева етиштириш билан бирга аҳолидан ҳам сотиб олади. Бунинг учун хонадонларга 15 миллион туп ток, 10 миллион туп гилос ва 5 миллион туп анор кўчатлари етказиб берилади. Бу ҳам аҳоли даромадларини, ҳам вилоят экспорт салоҳиятини оширади.\nЯқин йилларда Олтиариқ туманини тўлиқ узум етиштиришга ихтисослаштириш, илмий-тадқиқот институтлари ва Тошкент давлат аграр университети олимларининг тавсиялари асосида боғ ва ток қатор ораларида бозорбоп сабзавотлар етиштириш режалаштирилгани таъкидланди.\nВилоятда жорий йилда “Обод қишлоқ” ва “Обод маҳалла” дастурлари доирасида 45 та қишлоқ ва 15 та шаҳар маҳалласида 8 мингта ҳовли-жой, 327 та кўп қаватли уй, юзлаб километр йўллар, ичимлик сув ва электр тармоқлари, ижтимоий соҳа объектларида 326 миллиард сўмлик таъмирлаш-тиклаш ишлари амалга оширилади. Натижада 212 минг аҳолининг турмуш шароити яхшиланади.\nФарғона, Қўқон, Қувасой ва Марғилон шаҳарларида 14 та кўп қаватли арзон уй, 145 та кўп қаватли тижорат уйлари, қишлоқ жойларда намунавий лойиҳалар асосида 252 та якка тартибдаги ва 54 та кўп қаватли арзон уй-жой барпо этилади.\nЙиғилишда ёшлар масалаларига ҳам эътибор қаратилди. Вилоятда 7 ёшдан 30 ёшгача бўлган ёшлар сони 970 минг бўлиб, улар билан ишлаш масаласи ҳар доим диққат-эътибор марказида бўлиши қайд этилди. Шуни ҳисобга олиб, ёшлар билан ишлаш бўйича “Фарғона тажрибаси”ни яратиш юзасидан аниқ чора-тадбирлар ишлаб чиқилгани таъкидланди.\nЖорий йилда 46 минг нафар ёшнинг бандлигини таъминлаш бўйича манзилли чора-тадбирлар шакллантирилган. “Ёшлар – келажагимиз” Давлат дастурига мувофиқ, 208 миллиард сўм имтиёзли кредит ажратиш орқали 867 та лойиҳани амалга ошириш ва 7 минг иш ўрни ташкил этиш белгиланган.\nПрезидентимиз бешта муҳим ташаббус бўйича Фарғона вилоятида ҳам муайян ишлар қилинаётгани, уларнинг ижроси ҳар бир ҳокимлик ва вазирликнинг асосий вазифасига айланиши кераклигини таъкидлади.\nБешта муҳим ташаббус – янги сиёсатимиз. Уларни амалга ошириш бўйича Бўка тумани намуна сифатида танлаб олинди. Ҳар бир туман ҳокими бешта ташаббусни жорий этиш бўйича йил якунида ҳисобот беради. Бешта ташаббус ижроси доирасидаги ҳамма ишлар мактаб атрофида мужассам бўлиши керак. Улардаги спорт заллари, клублар болаларга берилиши, ёшларимиз бу ерга келиб спорт билан шуғулланиши, китоб ўқиши, ахборот технологияларини ўрганиши, баркамол бўлиб улғайиши лозим. Иқтисодиёт қандай ривожланса, бешта ташаббус доирасидаги ишларга ҳам шундай эътибор қаратсак жамиятимизда муҳит ўзгаради, одамларимизда ҳаётга ишонч ортади. Бу баландпарвоз гаплар эмас ҳаёт-мамотимиз, деди Шавкат Мирзиёев.\nОчиқ мулоқот тарзида ўтган йиғилишда сўзга чиққанлар Президентимиз бошчилигида барча соҳаларда амалга оширилаётган изчил ислоҳотлар ҳудудлар ҳаётида ҳам аксини топаётгани, бундан аввало одамлар рози бўлаётганини таъкидлади. Шу билан бирга, айрим масалалар бўйича мавжуд муаммолар ўртага ташланди. Давлатимиз раҳбари кўтарилган ҳар бир муаммони жойида ҳал этиш бўйича мутасаддиларга тегишли кўрсатмалар берди.\nШу билан Президентимизнинг Фарғона вилоятига ташрифи якунланди.\nМатназар ЭЛМУРОДОВ, Масъуджон СУЛАЙМОНОВ, ЎзА


hidoyat.uz – “Мовароуннаҳр” нашриётининг сайти - ҲИДОЯТ ЙЎЛИГА НАСИҲАТ БИЛАН ЧАҚИРИНГ!\nҲИДОЯТ ЙЎЛИГА НАСИҲАТ БИЛАН ЧАҚИРИНГ!\n2013 йил 31 август куни Тошкентдаги “Шаҳидлар хотираси” хиёбонида уламолар ва жамоатчилик вакиллари билан бўлган суҳбатда Президентимиз бугунги кунда рўй бераётган ижтимоий-сиёсий жараёнлар, олдимизда турган долзарб вазифалар тўғрисида фикр-мулоҳазаларини билдириб, бу борадаги имом-хатибларнинг вазифалари ҳақида алоҳида тўхталдилар.\nДавлатимиз раҳбарининг: “Сиз уламолар бошқалардан кўра, халққа динни тўғри тушунтиришингиз, унинг эзгу таълимотларини етказишингиз керак”, деган чақириқлари шахсан мени янада жадал ва бор куч билан меҳнат қилишга ундади. Шу муносабат билан қуйидаги муҳим масалаларни баён қилиш ва имом-хатибларга зарур тавсиялар беришни лозим деб топдим.\nЛоқайдлик ва бепарволик ёмон иллат\nШу кунларда Миср ва Суриядаги ғалаёнлар оқибатида минглаб бегуноҳ одамлар қурбон бўлаётгани, у ердаги тўс-тўполонларнинг асосий сабаби оқимлар ўртасидаги қарама-қаршиликлар эканини Юртбошимиз алоҳида таъкидладилар. Замонавий салафийлар, жиҳодчилар каби бузғунчи фирқалар “шаҳид”, “жиҳод” тушунчаларини ўзларининг ғаразли мақсади йўлида бузиб талқин этаётгани, айрим жоҳиллар эса ўзини портлатиб, айбсиз кишиларнинг ҳалок бўлишини “жиҳод” ёки “шаҳидлик” дейиши мусулмончиликка мутлақо ётдир.\nЧиндан ҳам ўзини портлатиб, инсонлар умрига зомин бўлиш улкан гуноҳдир. Расули акрам (соллаллоҳу алайҳи ва саллам) Вадо ҳажида: “Эй одамлар, хоҳ ўзингиз ва хоҳ бир-бирларингизнинг қонингизни тўкишингизни Аллоҳ ҳаром қилди...” деганлар.\nБузғунчи гуруҳлар ва баъзи шахслар ўз жонига қасд қилишни шаҳидлик билан қориштириб талқин қиляпти. Шахснинг ўзини-ўзи ўлдиришини “шаҳидлик” дейиш катта хатодир.\n“Шаҳид” сўзи луғатда гувоҳ ёки кўрган-билгани ҳақида хабар берувчи киши маъноларини ифодалайди. Дин ёки она-Ватан ҳимояси йўлида жон фидо этган мусулмон ҳам “шаҳид” дейилади. Шунингдек, “шаҳид” Аллоҳ таолонинг сифатларидан бўлиб, “гувоҳлиги ишончли, ҳар доим ҳозир Зот” деган маъноларни англатади.\nКишининг ўзини-ўзи ўлдириши, “ўз жонига қасд қилиш”, деб баҳоланади. Шариат нуқтаи назаридан бу иш қаттиқ қораланади. – Аллоҳ таоло огоҳлантиради: “...ўз қўлларингиз билан ўзларингизни ҳалокатга ташламангиз!..” (Бақара, 195).\n“Кимда-ким қасддан бир мўминни ўлдирса, унинг жазоси жаҳаннамда абадий қолишдир. Яна унга Аллоҳ ғазаб қилгай, лаънатлагай ва унга улкан азобни тайёрлаб қўйгай” (Нисо, 93).\nАқоидга кўра, тақиқланган гуноҳ ишни ҳалол деб эътиқод қилса ёки фарзлардан бирини инкор этса, кофир бўлиб қолади. Ушбу оятда ноҳақ қатл қилишни ҳалол деган эътиқодда қотиллик қилган киши тўғрисидаги ҳукм баён этилмоқда. Ҳадиси шарифда: “Қиёмат куни биринчи савол ноҳақ тўкилган қон тўғрисида бўлур” дейилган (Имом Бухорий ривояти).\nАбу Ҳурайрадан (розияллоҳу анҳу) ривоят қилинган ҳадисда Пайғамбар (алайҳиссалом) айтадилар: “Ким тоғдан ташлаб ўзини ўлдирса, у жаҳаннам ўтида мана шундай ҳолатда абадий азобланади. Ким заҳар ичиб, ўзига суиқасд қилса, жаҳаннам ўтида қўлидаги заҳарни ичган ҳолда абадий азобланади. Ким ўзини темир билан ўлдирса, жаҳаннам ўтида темирини қорнига урган ҳолда абадий азобланади” (Имом Бухорий ривояти).\nБу мудҳиш ҳолат, айни пайтда, Аллоҳ таолонинг қазои қадарига ҳам исёндир. Инсон ҳаёт неъматини авайлаши, унга хиёнат қилмаслиги лозим, акс ҳолда энг оғир жиноятга қўл урган, бўйнига катта гуноҳни орттирган бўлади.\nЎзларини портлатиб юбораётган кимсалар икки карра гуноҳи азимга қўл уришяпти, чунки улар бу қабиҳлик билан қанчадан-қанча айбсиз кишиларнинг умрига зомин бўлмоқда. Қуръони каримда: “...Бирор жонни ўлдирмаган ёки Ерда (бузғунчилик ва қароқчилик каби) фасод ишларни қилмаган инсонни ўлдирган одам худди ҳамма одамларни ўлдирган кабидир...”, дейилган (Моида, 32).\nМаълумки, Ислом манбаларида: “Ўз жонига қасд қилган кишига уламолар ва масжид имоми бошчилигида жаноза ўқиш дуруст эмас”, дейилган. Демак, кўнгли кир кимсаларнинг “тўппа-тўғри жаннатга кириш” ҳақидаги ваъдаларига алданиб, худкушликка қўл ураётганлар, аслида ўша бошлиқларининг манфур мақсадлари йўлида итдек ўлим топишдан бошқа нарсага эриша олмайдилар.\nКези келганда, айрим тоифалар иддао қилаётган “жиҳод” сўзининг маъно-мазмунига ҳам тўхталиб ўтсак. “Жиҳод” сўзи луғатда киши ўзининг бор имкониятини ишга солиб, бирор ишни бажаришга ҳаракат қилиши маъносини англатади. Мисол, шаръий масалаларни ечишда бор имконини ишга солиб ҳаракат қилган йирик олимлар мужтаҳид деб аталган. Улар шаръий илмларда “жиҳод” қилишган. Алоҳида таъкидлаб айтиш лозимки, жиҳод сўзи луғатда уруш маъносини англатмайди. Уруш бошқа сўзлар билан ифода этилади. Асосан, уруш маъносини англатиш учун араб тилида “қитол” сўзи ишлатилади. «Жиҳод» сўзининг луғатдаги хусусиятидан келиб чиқиб, унинг турлари ҳам кўпайган ва улар орасида босқинчиларга қарши жон-жаҳди билан жанг қилиш ҳам жиҳод дейилган. Ушбу охирги маъно бошқаларидан устун келиб, кейинчалик “жиҳод” деганда айрим ғўр кимсалар фақат урушни тушунадиган бўлиб қолишди.\nБир ҳадиси шарифда Пайғамбар (алайҳиссалом): “Жиҳоднинг энг афзали – кишининг ўз нафси ва ҳавосига қарши курашмоғидир”, деганлар (Ибн Можа ривояти).\nҲозир эса бузғунчи тоифалар ўзлари илгари сураётган ёвуз мақсадга эришиш учун янги “жиҳод” турларини ўйлаб топишган. Улар “жиҳод – муқаддас уруш” деган тушунчани тарғиб қилиб, айбсиз одамларнинг ноҳақ қони тўкилишига сабабчи бўлишмоқда. Бунга дунёнинг турли нуқталарида “жиҳод” ёки “шаҳидлик” ниқоби остидаги қўпорувчиликлар мисол бўлади. Айниқса, Афғонистон, Покистон, Сурия ва Ироқ давлатларидаги худкушлик оқибатида бегуноҳ кишилар ва ёш болаларнинг ҳалок бўлиши жуда ачинарли ҳолдир. Яқинда Доғистонда имомнинг ҳаётига суиқасд уюштирилгани ва Сурия, Ироқдаги Аллоҳнинг уйи бўлган масжидларда қўпорувчилик содир этилганини, Суриядаги бир хунрезлик оқибатида 20 дан зиёд бегуноҳ гўдаклар ҳаётдан кўз юмгани жуда оғир мусибат эканини ифодалашга сўз ожиз.\nБугун биз бошимиздан кечираётган нотинч ва таҳликали замонда турли минтақаларда, ён-атрофимизда қарама-қаршилик ва қонли тўқнашувлар тобора кучайиб бораётганини кўриб, кузатиб, беғамлик ва бепарволикка йўл қўймасдан, ҳушёрлик ва уйғоқлик билан яшашни ҳаётнинг ўзи барчамиздан талаб этмоқда.\nШу ўринда машҳур олим, марҳум Муҳаммад Саид Рамазон Бутийнинг қуйидаги сўзларини келтириш лозим: “Улар бир вақтнинг ўзида бирор айби йўқ мусулмонларни кечаси бўғизлаб кетишни “шариат рухсат берган иш” дейдилар. Улар оддий йўловчилар тўла самолётни ичидаги айбсиз инсонлар билан қўшиб портлатиб юборишни ҳам “шариатда бор иш” дейдилар. Ҳар ким кўзларини юмиб, Расулуллоҳ (соллаллоҳу алайҳи ва саллам) бугун орамизда юрибдилар, деб хаёл қилсин. Ул зот шундай разил ишларга рози бўлармидилар?”\nМуборак Ислом динида бегуноҳ инсон қонини тўкиш бузғунчиликнинг энг улкан кўриниши ҳисобланади. Динимиз ҳатто чумолига озор беришдан ҳам қайтаради. Бундай ваҳшийликни қилаётганлар динга эътиқод қўйгани ҳақида қанча лоф урмасин, қилган ёвузликлари бу даъволарининг сохта эканини фош этмоқда.\nИмом-хатибларнинг долзарб вазифалари\n“Шаҳидлар хотираси” хиёбонида Юртбошимиз динни тўғри тушунтириш, унинг эзгу таълимотларини халққа етказиш бошқалардан кўра, уламолар ва имом-хатибларнинг асосий вазифаси эканини қайта-қайта такрорладилар. Бу гаплари Қуръони каримдаги "(Эй Муҳаммад,) Раббингиз йўли (дини)га ҳикмат ва чиройли насиҳат билан даъват қилинг! Улар билан энг гўзал услубда мунозара қилинг!.." (Наҳл, 125) мазмунли ояти каримага мувофиқ келади. Шунингдек, Муҳаммаднинг (алайҳиссалом) “Уламолар пайғамбарларнинг меросхўрларидир”, деган ҳадисларига мос, пайғамбарлар Аллоҳ таолонинг динини халққа етказувчи эканидан келиб чиқиб, айтиш мумкинки, уламолар дин тарғиботчиларидир. Ҳақиқатан, дин ва шариат ҳақида гапириш уламолар ва имом-хатибларнинг ҳақи бўлса, бошқа томондан, уларнинг бурчи ҳамдир. Шу нуқтаи назардан, имом-хатибларга қуйидаги вазифаларни адо этиш тавсия қилинади:\n– Имом-хатиб жума мавъизасида дунёнинг турли минтақаларида, хусусан, араб мамлакатларида бўлаётган ғалаёнлар ва бундай фитналарнинг ортида қандай ғаразли кучлар турганини, қонли тўқнашувлар қайси юртда бўлмасин, Ислом таълимотига бутунлай зид эканини мўмин-мусулмонларга етказиши зарур.\n– “Бу тўс-тўполонлар бизнинг ҳудудимиздан четда, бизга дахли йўқ”, деб лоқайд қараш, бепарво бўлиб юриш асло ярамайди. Бундай бало бир мамлакат ёки минтақа доирасида чегараланиб қолмайди, вақтида бартараф этилмаса, тобора кучайиб, бошқа мамлакат ва минтақаларга ҳам ёйилиши мумкин. Шунинг учун ҳамиша огоҳ бўлиш, осойишта ҳаётнинг қадрига етиш учун ҳар бир инсон тинчликка ўз ҳиссасини қўшиши зарурлигини кенг халқ оммасига уқтириш даркор.\n– Яқин Шарқдаги ур-йиқитлар кеча пайдо бўлгани йўқ, балки асрлар давомида илдиз отиб ётганини, бунинг асосий сабаби турли бузғунчи оқимлар ўртасидаги низо ва қарама-қаршиликлар ҳамда четдаги разил кучларнинг фитнаси эканини халққа етказиш зарур.\n– Имом-хатиб кишиларнинг юксак фазилатлар билан зийнатланишларида асосий кўмакчи ва холис хизматчидир. Шунинг учун, дунёда одоб-ахлоқ асосларига болта ураётган “оммавий маданият” ниқоби остидаги иллатлар тобора кенг тарқалиб бораётган бир вазиятда, аждодлар қолдирган маънавий мерос асосида ёшларни доимо огоҳликка чорлаб туриш лозим.\n– Имон-эътиқоди бақувват инсонгина турли қутқуларга учмайди, тўғри йўлдан адашмайди. Халқ пешвоси бўлган имом-хатибларни халқимиз эътиқоди мустаҳкамлиги йўлида янада фаоллик кўрсатишлари замон талабидир.\n– Пуч даъволарга ишониб ўзини-ўзи ўлдириш ва “шаҳидлик” деб залолат ботқоғига ботиш жуда катта гуноҳ эканини оят ва ҳадислардан далил келтириб, исботлаб мусулмонларга тушунтириш лозим. Бундай мудҳиш ишлар Аллоҳ таолога куфрони неъмат эканини батафсил изоҳлашлари шарт.\n– Имом-хатибларимиз жамоатчилик орасида тинчлик неъмати ҳақида фақат одатий, қуруқ сўзларни такрорлайвермасдан, баъзи давлатларда юз бераётган нотинчликлар, у ерларда минглаб бегуноҳ кишилар ва болалар қурбон бўлаётгани, миллионлаб инсонлар ўзга юртларда сарсон кезишга мажбур бўлаётганини айтиб, жонли мисоллар орқали кишиларни огоҳликка чақирсинлар, шу йўл билан осойишталикнинг қадри нечоғли улуғ экани ва бу неъматни кўз қорачиғидай асрашга ҳар бир фуқаро масъул эканини англатсинлар.\nВатанимиздаги барқарорликни кўра олмайдиганлар ҳали-ҳануз қинғирликларни қилиш ниятидан қайтгани йўқ. Шу сабабли атрофимизда юз бераётган жараёнларга теран ва жиддий назар солиш зарур. Ғараз мақсадни ўз вақтида бартараф этилса, хунрезликнинг олди олинади. Зеро, тинчлик-осойишталик бор жойдагина одамлар ҳаловат топади, хотиржам яшайди, келажакка ишонч бўлади. Тараққиёт ҳам, обод турмуш ҳам осуда ҳаёт асосида бунёд этилади.


Андижонда “Қорқиз”ни ваҳшийларча калтаклашди\nБир гуруҳ эркаклар Қорқиз кийимини кийиб олган бир ёш йигитни ҳақоратлаб, юзига мушт тушираётганлиги тасвирланган видео янги йилнинг дастлабки кунларида ижтимоий тармоқларда ва Youtube порталида пайдо бўлди.\nМобил телефонга олинган ва ижтимоий тармоқларда жойлаштирилган видеоёзувда бир гуруҳ эркаклар Қорқиз кийимини кийиб олган ёш йигитни норматив бўлмаган лексикага оид сўзлар билан ҳақоратлашаётгани ва юзига мушт тушираётгани тасвирланган. Видеода Eltuz.com маълум қилишича уятсиз нутқ, сексизм, зўравонлик ва гомофобия элементлари мавжуд.\nВидеокадрларда эркаклар оломони кўчада кетаётган Қорбобога индамаётгани, бироқ унинг Қорқиз кийимидаги йўлдошини ўраб олиб, ҳақоратлашаётгани расмга туширилган. Қорқиз кийимини кийиб олган йигитнинг юзига муштлар ёғилган, уни оёқ билан тепишган ва бошидаги парикни юлиб олишган... Бунда “Қорқиз”нинг ёнида турган йўлдоши унга ёрдам беришга шошилмаган. У “Сен нима, унинг шеригимисан?!” деган оломон ҳайқириқларидан кейин қўрқиб четга чиқиб кетган.\nЎтган йили Хоразм вилоятида Қорқизларни зўрлаш ёки зўрлашга уриниш ҳолатлари қайд этилган эди. Facebook' даги шарҳлардан Қорқиз кийимини кийишга ёш йигитни янги йил кечаси бир оз пул ишлаб олиш истаги кўнглига солганини тушуниш мумкин.\nВидеоролик қаҳрамонлари ўртасида бўлиб ўтган суҳбатдан можаро Андижон шаҳрида Янги йил куни арафасида содир бўлганини билиб олиш мумкин.


«Наманганга ўттиз йиллик тарихда бунча маблағ келмаган» — Шавкат Мирзиёев – Газета.uz\n19 феврал 2021, 17:25 Иқтисодиёт Сиёсат\nПрезидент Шавкат Мирзиёев раислигида Халқ депутатлари кенгашининг сессиясида Наманган вилоятини ҳар томонлама ривожлантириш чора-тадбирлари муҳокама қилинди. Бу хақда президент матбуот хизмати хабар бермоқда.\nЙиғилиш доирасида «Маҳаллабай» тизимда тадбиркорликни ривожлантириш учун 850 млрд сўм кредитлар ажратишга кўрсатма берилди.\nТикланиш ва тараққиёт жамғармасидан вилоятга 60 млн доллар ажратилиши маълум қилинди. Бунинг ҳисобидан Наманган шаҳри иссиқлик тизимини қайта қуришга 15 млн доллар, эски шаҳар инфратузилмасини яхшилаш ва каналлар қирғоқларини ободонлаштиришга 10 млн доллар, маҳаллалардаги драйвер лойиҳаларни молиялаштиришга 10 млн доллар, лимончиликни ривожлантиришга 10 млн доллар йўналтирилади. Кичик ва ёшлар саноат зоналарига, ички ва зиёрат туризмини ривожлантиришга, кредитлар фоизининг бир қисмини қоплашга 5 миллион доллардан берилиши айтилди.\nШу билан бирга, Наманган вилоятида 2021−2022 йилларда умумий қиймати 23 трлн 700 млрд сўмлик инвестиция лойиҳалари амалга оширилиши қайд этилди. Ушбу маблағлар билан амалга ошириладиган 1 минг 728 та лойиҳа орқали 66 мингдан зиёд иш ўрни яратиш режалаштирилмоқда.\n«Наманганга ўттиз йиллик тарихда бунча маблағ келмаган. Агар шуни тўғри, самарали йўналтириб ишлатсак, вилоятнинг иқтисодиёти жадал ривожланади, ҳамма туманларга саноат кириб боради, одамлар ишли бўлади», — деди Шавкат Мирзиёев.\n17 минг гектар ер ажратилиб, 200 минг нафар ёш, пахта кластерлари томонидан ҳар бир туманда тикувчилик корхоналарини ишга тушириб, 10 минг нафар аёллар бандлигини таъминлаш вазифаси белгилаб берилди.\nЯнгиқўрғон картошкачилик маркази, Венгрия билан ҳамкорликда картошкачилик йўналишида илмий-тадқиқот институти ташкил этиш борасида топшириқ берилди.\n2021 йилда вилоятда 160 километр ичимлик суви ва 11 километр оқова тармоқлари қуриш учун бюджетдан 59 млрд сўм ҳамда Тикланиш ва тараққиёт жамғармасидан қўшимча 100 млрд сўм ажратилиши маълум қилинди. Бунинг натижасида яна 167 минг нафар аҳоли тоза ичимлик сув билан таъминланиши айтилди.\nШавкат Мирзиёев ёшлар билан алоҳида суҳбатлашди ва улар айтган таклифларни, бизнес-режаларини қўллаб-қувватлаб, мутасаддиларга тегишли кўрсатмалар берди.\n«Ёшларнинг кўзида эртанги кунга ишонч кўрсам, очиғи, ҳамма чарчоқларим чиқиб кетади! Мана шундай билимли, жонкуяр, изланувчан ёшлар ҳамма соҳаларда ўзгариш қилади. Биз уларга кенг йўл очиб, ҳар томонлама ёрдам беришимиз керак», — деди давлат раҳбари.


ИнтерФУТБОЛ :: Рэшфорд – имо-ишоралар билимдони\nРэшфорд – имо-ишоралар билимдони\nБуюк Британияда ўзига хос анъаналар кўп. Дейлик, мартнинг 5-санаси бутун қиролликда Халқаро китоблар куни кенг нишонланди. Эътиборли томони, «МЮ» вакили Маркус Рэшфорд бу кунни алоҳида тайёргарлик билан қарши олди. Англия ОАВда ёзилишича, «қизил иблислар» етакчиларидан бири болалар ўртасидаги шеърхонлик танловида ҳакамлик қилиш учун имо-ишоралар тилини ўрганибди. Қойил, Маркус, ҳаракатингга тасанно, Маркус...\nБир ойча муқаддам фанатлардан бири «МЮ» ҳужумчисига шу ҳақдаги илтимос билан мурожаат қилганди. Ўшанда футболчи унинг мактубини «Твиттер»даги саҳифасида эълон қилиб, илтимосни инобатга олишини алоҳида таъкидлаганди. Мана, Рэшфорд ваъдасига мувофиқ, шеърхонлик танловида ҳакам ролини бажарди. Жараён давомида ҳамма мириқди, ҳаттоки, Маркуснинг ўзи ҳам имо-ишоралар ёрдамида болалар билан фикр алмашди. У чиндан ҳам, анча ҳаракат қилибди.\nРэшфорд шундан сўнг ижтимоий тармоқдаги саҳифасида китобхонликка доир пост қолдирди: «Агар сиз чорловга жисмонан тайёр бўлмасангиз, ўзингизни ақлан ҳозирланг. Мисол учун, 11-14 ёшли болакайларга Дэн Фридман қаламига мансуб «Тутқич бермас» китобини тавсия қилишим мумкин. Муаллиф ўз асари нусхасини шахсий фан-клубимга ташлади ва унинг биринчи бобини ўқиб чиқдим. Бу мутолаага арзийдиган роман».\nМаълумот учун, Рэшфорд жорий мавсум АПЛдоирасидаги 22та ўйинда майдонга тушиб, 14та гол урди ва яна 5 марта ассистентлик ролини бажарди. Бироқ кейин жароҳатга йўлиқди ва энди ҳаттоки, Евро-2020да қатнашиши ҳам сўроқ остида қолмоқда. Тўғри, февралда шундай тахмин билан баёнот берган «МЮ» бош мураббийи Оле-Гуннар Сульшер мартга келиб, мухлисларда умид уйғотди: «У Англия кубоги финалигача қайтиши мумкин». Лекин шуниси борки, аввало, «МЮ» финалга чиқиши керак...


Ўзбек олимлари термитларга қарши емхўрак қурилмасини ихтиро қилишди\n3761 марта ўқилди\nУрганч давлат университети ходимлари термитларга қарши емхўрак қурилмасини ихтиро қилишди. Мазкур ускуна биология соҳасида фойдаланиш учун мўлжалланган.\nХоразм қовунлари - экспортга\n6640 марта ўқилди\nХоразмда ота-боболаримиз ҳамиша тилёрар, ширин - шакаp қовунларни етиштириб келишган. Истиқлол йилларида қовун турларини янада кўпайтиришга катта эътибор берилди ва бунинг учун имкониятлар, шароитлар яратилди.\nХоразм ипаги Ҳиндистон ва Эронга экспорт қилинмоқда\n4424 марта ўқилди\nКорхонанинг ишлаб чиқариш қуввати йил сайин оширилмоқда. Ўтган йили 16,5 тонна ипак ишлаб чиқарилган бўлсак, бу йил ютуқларни кўпайтиришни режалаштирилмоқда.\nХоразмда энг яхши механизаторлар аниқланди\n4202 марта ўқилди\nБугунги кунда Ўзбекистонда фермер хўжаликларини ташкил этиш, озиқ-овқат маҳсулотларини ишлаб чиқариш тизимини янада кучайтириш масаласига кенг эътибор қаратилиб, фермер хўжаликлар моддий-техник базасини таъминлаш ва молиялаш бўйича (кредитлаш, солиқ, суғурта ва лизинг муносабатлари) бозор иқтисодиёти тамойилларига тўла жавоб берадиган ишончли тизим ва қатор имтиёз яратиш мақсадида муайян ишлар амалга оширилмоқда.\nСерқуёш юртингизга ҳавасим келди\n5138 марта ўқилди\nХалқимиз энг улуғ, энг азиз байрам – Мустақиллигимизнинг 24 йиллигини кенг нишонлашга қизғин тайёргарлик кўраётган шу кунларда шаҳарларимизда кўплаб хорижлик сайёҳларни учратиш мумкин. Хоразм вилоятидаги мухбиримиз улардан айримларининг таасуротлари билан қизиқди.\nМеҳр-мурувватдан ёришар диллар\n6870 марта ўқилди\nХоразм вилояти Хонқа тумани тиббиёт бирлашмасига қарашли “Умид” мурувват уйида “Кексаларни эъзозлаш – муқаддас бурчимиздир” номли ижтимоий акция ўтказилди.\n“KAFOLAT sug’urta kompaniyasi” AJ да семинар\n3843 марта ўқилди\nХоразм вилоятида “Ташувчининг фуқаролик жавобгарлигини мажбурий суғурта қилиш тўғрисида”ги Ўзбекистон Республикаси қонуни ижроси бўйича семинар ўтказди\n3680 марта ўқилди\n4587 марта ўқилди\n3774 марта ўқилди


Табиатнинг ўзи табиб - 22 Ноября 2015 - BEPUL MP3 KO'CHIRISH, VIDEO KLIP, FOTO SURATLAR, YANGI\nВоскресенье, 2021-09-19, 6:53 AM\nГлавная / Bosh sahifa » 2015 » Ноябрь » 22 » Табиатнинг ўзи табиб\nТиббиёт ходимлари қишда, албатта, ейилиши лозим бўлган ҳўл мевалар ҳақида маълумот беришди. Қуйида келтирилган дармондори манбаларининг касалликлардан сақланиш ва иммунитетни оширишдаги ўрни беқиёсдир.\nУнинг тўқ сариқ ранги таркибидаги кўп миқдордаги бета-каротиндан дарак бериб турибди. Бу модда А витамини ҳосиласи бўлиб, кўриш қобилиятини яхшилайди, ўпка ва бронхлардаги ҳужайралар ишини фаоллаштиради.\nЙўтални юмшатиш учун хурмоли сутли коктейл (блендерга бир стакан сут ва тозаланган хурмони солиб аралаштирилади) истеъмол қилинг.\nШунингдек, хурмо никотин кислотаси (РР витамини)га бой бўлиб, у чарчоқни йўқотади, депрессияга қарши курашувчи табиий гармон серотонин ишлаб чиқарилишида иштирок этади.\nУндаги ўсимлик шакари юрак учун кони фойда бўлиб, қоматга ёмон таъсир кўрсатмайди. Мюнхен университети олимлари ҳар куни 1-2 дона хурмо ейиш гипертониянинг бошланғич палласида ҳеч қандай дори-дармонсиз қон босимини меъёрлаштиришини таъкидлашмоқда.\n2. Қишки олмалар\nСовуққа чидамли олма ва лимон кислотаси модда алмашинувига таъсир кўрсатади. Совуқ кунлари эрталаб бир бўлак антоновка (олма нави) солинган чой ичилса, организм тезроқ уйғонади. Бу олма меъда ва ичак фаолиятини ҳам яхшилайди.\nҚишки олмалар таркибида кўп миқдорда йод ҳам сақланади. 5-6 олма меваси бу элементга бўлган кунлик заруратни қоплайди. Совуққа нисбатан сезувчанлик ошиши қалқонсимон без фаолиятида муаммолар борлиги, мана шу микроэлемент етишмаётганининг аломатидир.\nАнтоновка қишки витаминлар етишмаслиги (авитаминоз)да ҳам қўлланилади. Қаҳратонда бошқа мева ва сабзавотларда витаминлар кўрсаткичи 30-40 фоизгача тушиб кетганда ҳам, мазкур олма нави С витаминининг 90 фоизини сақлайди.\nКунига битта анор ейиш ёки бир стакан анор шарбатини ичиш инфекцион касалликлардан кейин қонни тозалашнинг энг аъло усули ҳисобланади. У ўзида қизил қон таначалари — эритроцитлар ишлаб чиқарилишини стимуллаштирувчи ферментларни сақлайди.\nАнорнинг тиш қамаштирар таъми бронхит ва пневмония пайтидаги ортиқча намликнинг йўқолишига хизмат қилади. Шунингдек, меъда ости безлари ишига ҳам кўшмаклашади.\nБу цитрус мева декабрда пишиб етилади ва уни ёз ўрталаригача сақласа бўлади. Иммунологлар қишда ҳар куни битта грейпфрутнинг ярмини шамоллаш инфекциялари профилактикаси йўлида истеъмол қилишни тавсия этишади. Грейпфрут сийдик ҳайдовчи хусусиятга эга. Артериал босимни туширишга ёрдам беради. Гипертонияда овқатдан 20-30 дақиқа олдин ¼ стакан грейпфрут шарбатини ичиш лозим. Шунинг баробарида, бу мева бромелин моддасини ҳам мужассамлаштирган бўлиб, у ёғларни парчалашга кўмак беради.\nТранспортда беҳузур бўласизми? Унда аптекадан грейпфрутнинг эфир ёғини сотиб олинг. У нафасни енгиллаштириб, кўнгил айниши ва бош айланишини қолдиради.\nАгар сизни совуқ урган бўлса, ботқоқликнинг ушбу резавор мевасидаги С витамини сизга даво бўлади. Шунингдек, олимлар клюква кислотаси E. Coli синфи микробларга қарши антибиотик сифатида ҳаракат қилишини ҳам аниқлашган. Маълумки бу гуруҳ бактериялари жигар яллиғланиши, сийдик пуфаги, инфекцион гастроэнтеритни чақиради.\nКатегория: Foydali maslahatlar / Полезны советы | Просмотров: 2004 | Добавил: Yangilik, newsuz, uznews, xabarlar, habarlar, новости, Yangiliklar, ahborot, NEWS | Рейтинг: 0.0/0


Самарқандда газ маҳсулотларини тўлиқ ID-карталар орқали сотиш йўлга қўйилди » Самарқанд вилоят Ахборот ва оммавий коммуникациялар бошқармаси\nСамарқанд вилоят Ахборот ва оммавий коммуникациялар бошқармаси » Янгиликлар » Самарқандда газ маҳсулотларини тўлиқ ID-карталар орқали сотиш йўлга қўйилди\nВилоят Матбуот уйида “Hududgaz Samarqand” газ таъминоти филиали директори Олим Исақулов иштирокида бўлиб ўтган матбуот анжуманида шу ҳақда гапирилди. Шунингдек, табиий ва суюлтирилган газ таъминотида автоматлаштирилган тизимнинг жорий этилиши ҳамда аҳолини табиий ва суюлтирилган газ билан таъминлаш бўйича ўтган 6 ойда вилоятда амалга оширилган ишлар юзасидан ахборот берилди.\nҚайд этилишича, 2016 йилдан буён табиий газ истеъмолчилари сони вилоятда 53 021 тага ошди. 2016 йилда 255 766 тани ташкил этган бўлса, бугунга келиб уларнинг сони 308 787 тага етди. Ўз навбатида истеъмолчиларга етказиб бериладиган табиий газ фонди ўша даврга нисбатан 403 миллион 172 минг метр/кубга ошган. Яъни, бугунга келиб, йилига 1 миллиард 610 миллион метр/кубга яқин табиий газ етказиб берилмоқда.\nПрезидентимизнинг 2020 йил 24 сентябрдаги “Табиий газ назорати ва ҳисобининг автоматлаштирилган тизимини жорий этиш лойиҳасини амалга оширишга доир қўшимча чора-тадбирлар тўғрисида”ги қарорига асосан хонадонларга электрон газ ҳисоблагичларни ўрнатиш ишлари давом этмоқда.\n- Ҳисоблагич ўрнатиш ишлари бошлангандан буён вилоят миқёсида 76 765 нафар истеъмолчи хонадонига “ақлли” газ ҳисоблагичлари ўрнатилди. 71 891 та истеъмолчи “BillingGaz” дастурига уланди, - дейди О.Исақулов. – Жорий йилнинг 6 ойида 55 764 та аҳоли хонадонига “ақлли” газ ҳисоблагичлари ўрнатилди, 54 393 та ҳисоблагич “BillingGaz” дастурига уланди.\nБугунги кунда вилоятда табиий газ етказиб беришнинг имконияти бўлмаган 815 та маҳалладаги 487 105 нафар истеъмолчига имтиёзли нархларда суюлтирилган газ етказиб берилмоқда. Сўнгги 5 йилда суюлтирилган газ истеъмолчилари сони 175 447 тага ошди.\nМаиший газ баллонларнинг барчасига махсус штрих кодли стикерлар ўрнатилиб, ID-карталар тарқатилди. Ҳозирча Самарқанд ва Каттақўрғон шаҳарларида суюлтирилган газ маҳсулотларини тўлиқ ID-карталар орқали сотиш йўлга қўйилди. Қолган туманларда иккитадан маҳаллада ID-карталар тажриба тариқасида муомалага киритилди.


Сенати раиси ЮНИСЕФнинг Европа ва Марказий Осиё бўйича (...)\nОлий Мажлис Сенати раиси Танзила Норбоева кеча ЮНИСЕФнинг Европа ва Марказий Осиё бўйича ваколатхонасининг минтақавий директори Афшон Хон билан учрашув ўтказди, деб хабар бермоқда «Дунё» АА мухбири.\nПарламент юқори палатаси маълумотига кўра, учрашувда Афшон Хон Ўзбекистонда Шавкат Мирзиёев раҳбарлигида болалар ҳуқуқларини ҳимоя қилиш, таълим соҳасини ривожлантириш ва бошқа соҳаларда амалга оширилаётган кенг кўламли самарали ислоҳотларга юксак баҳо берди.\nТарбия, болалар ҳуқуқларини ҳимоя қилиш, болалар меҳнатига барҳам бериш, уларнинг жисмоний, ақлий ва маънавий тарбиясини такомиллаштириш, шунингдек, оналар ва болалар саломатлигини муҳофаза қилиш ва яхшилаш бўйича икки томонлама ҳамкорлик масалалари муҳокама қилинди.\nМамлакат ҳукуматининг болаларни қўллаб-қувватлаш ва уларнинг билим олиши, касб-ҳунарли ва уй-жойли бўлиши учун имконият яратиш ҳамда уларни ишга жойлаштириш борасидаги саъй-ҳаракатлари эътироф этилди.\nШунингдек, икки томонлама ҳамкорликни чуқурлаштиришнинг бошқа йўналишлари юзасидан фикр алмашилди.


Ўзаро ҳурмат ва ҳамжиҳатлик муҳитини мустаҳкамлашга қаратилган сиёсат изчил давом эттирилади — Ўзбекистонда ва дунёда рўй бераётган энг сўнгги янгиликлар ва хабарлар, жамият, иқтисодиёт, маданият, спорт, технологияларга оид қизиқарли мақолалар.\nHome/Ўзбекистон/Ўзаро ҳурмат ва ҳамжиҳатлик муҳитини мустаҳкамлашга қаратилган сиёсат изчил давом эттирилади\n— Сизларга маълумки, юртимиздаги аҳиллик, тотувликни мустаҳкамлашга алоҳида эътибор бераяпмиз. Бунинг натижасида ҳаётингизда нималар ўзгарди? Нима муаммолар, қандай таклифлар бор? Шулар ҳақда сизлар билан юракдан гаплашгани келдим, — деди Президент.\nКўп миллатли Навоий вилояти — халқлар дўстлиги ва ўзаро англашувининг ёрқин ифодаси. Ўзбек, қозоқ, қорақалпоқ, тожик, рус, корейс ва кўплаб бошқа миллат вакиллари бир оила аъзоларидек яшаб, юртимиз ривожига муносиб ҳисса қўшиб келмоқда. Вилоятда 8 та миллий маданий марказ фаолият юритмоқда. Мактабларда ўқитиш 7 тилда йўлга қўйилган.\n— Бугун сайловчилар билан учрашувда бу қутлуғ байрамни келгуси йили Навоий вилоятида катта тантана билан нишонлаш таклифини билдирдим, — деди Шавкат Мирзиёев. — Шунингдек, 2022 йилда Навоийда кўп миллатли халқимиз бирлигининг рамзи сифатида Дўстлик боғини барпо этишни режалаштирганмиз.\nЭНДИЛИКДА ХОҲЛОВЧИЛАР “COVID-19”ГА ТАҲЛИЛНИ НОДАВЛАТ ТИББИЁТ МУАССАСАЛАРИДА ҲАМ ТОПШИРИШЛАРИ МУМКИН\nЕр участкалари ноқонуний олиб қўйиш ҳолатлари учун жавобгарлик кучайтирилмоқда


Рамазонда «тижорат» хаёли...\n16:00 / 12 май 2529 pdf Ўқиш режими + -\n- Ва алайкум ассалом.\n- Қалайсиз ака...\n- Яхши, уфф чанқаб кетдим, анаву крандан бир пиёла сув қуйиб узатиб юборинг.\n- Ия, рўзамасмисиз ака?! Рўза фарз-ку!\n- Э, мени ошқозоним касал, тутолмайман.\n- Ҳа рўза шу касалингизни даволайдику, ана ҳатто америкаликлар буни исботлашди.\n- Сиз-чи ака?\n- Мени жигарим касал, ўтган йили сариқ бўлганман.\n- Ундай бўлса «какраз» рўза сиз учун экан-да, ўқимадингизми?\n- Э бўлмайди, бир нарса еб турмасам, қорним таталаб кетаверади... чидолмайман.\n- Сизам шулар қаторидамисиз?\n- Эээ... ука... иссиқни қара, бунақада рўза тутиб бўладими... чидаб бўлмайди.\n- Дўзахнинг иссиғи олдида бу нима бўпти, ё унисига чидай оласизми?\nАкалар гапни қисқа қилиб, жўнаб қолишади...\nНогаҳон энам раҳматли эсимга тушади. Муборак Рамазон ойи бошланар экан энам (Аллоҳ раҳмат қилсин) билан суҳбатимиз яна ҳам қизирди. У кишининг бошидан ўтказганлари, ҳикоялари орадан 10 йилдан ортиқ вақт ўтган бўлса ҳам қулоғим остидан нари кетмайди:\n— Бир пайтлар рўза тутиш нақ машаққатнинг ўзи эди. Кечаси пусиб саҳарлик қилардик, токи бирор кимса хабар топмасин. Ҳеч бир ёруғлик чиқармай, ими-жимида бунинг уддасидан чиқсак кундузи яна бир синов кутиб турарди. Масъуллар ундови билан барчамиз тановул қилишга мажбур қилинардик. Ана шу имтиҳондан ўтиш бизга жуда катта қувонч бағишларди...\nЭнам гапирар эканлар узоо-оқ хаёлга берилардилар гоҳида. Ажин тушган юзларига қараб нималар ҳақида ўйлаётганликларини билиб олгим келарди.\n— Ҳозир одамларимизни кузатиб, баъзиларнинг хатти-ҳаракатларига ақлим етмайди. Бойлиги бисёр, таъқиқлар йўқ — ҳамма шароитлар муҳайё. Аммо рўза тутиш хаёлларининг кўчасига ҳам келмайди. Наҳотки, Аллоҳ ризоси, ўзларининг саломатликлари учун битта фарзни бажаришга куч топа олмасалар...\nЎша давр одамларининг эътиқоди кучли бўлгани яққол кўзга ташланади, бироқ аслида ўзимизнинг иродамиз ёки иймонимиз сустдек. Энам раҳматлик тўшакка михланиб қолган ҳолларида ҳам рўза тутгандилар. Кексаларимиз бизга ибрат намунаси бўлиб яшаб ўтдилар.\nХаёл ҳаракат дейишади. Бу гапнинг ростлигига неча карра иқрор бўлдим. Рамазон ойининг аввалида ниятни тўғри қилганлар, албатта, уни охирига етказадилар. Соғлигимизни рўкач қилсак, васвасага айланиб 2-3 кунда нафсимизга оғир келиб рўзани тарк қиламиз. Ишни, иссиқни баҳона қилсак ҳам айни шундай. Амаллар ниятга яраша деганлари шу бўлса керак.\n— Ўтган йили рўзани тута бошладим. Аммо ошқозоним оғриб қолмаса деган ҳадик билан юрдим. Сезиб турардим, нафсимга оғир келаётганди. У бўлди-бу бўлди, нафснинг макрига тушдим. Рўзани йиғиштириб, шу баҳона яхшилаб даволаниб олишни режалаб шифохонага йўл олдим. Натижада мўмайгина пул харажат қилиш билан бирга тижорат ойининг беҳисоб савобларидан ҳам маҳрум бўлдим. Энди бу йил ниятни қаттиқ қилиб турибман, соғлиғим ҳам ёмон эмас. Аксинча, ифторликдан кейин бир оз жисмоний машғулотлар қилаяпман, анча тетикман...\nМуборак ой ҳақида мулоҳаза қиларканман, байрам олдида савдогарларнинг елиб-югуришлари ёдимга келади. Ҳаммамизга маълум, 8-март арафасида атир-упа сотадиганларнинг мавруди келади. Бир йил мобайнида топадиган фойдаларини 3-4 кунлик меҳнатлари эвазига қўлга киритадилар. Янги йил арафасида савдо қанчалар авж олиши ҳақида тўхталишга ҳожат йўқ.\nМенинг хаёлимда эса бошқа нарса, мўминларнинг «тижорат» ойида, савоблар кўпайтириб бериладиган ойда қанчалар савоб ишлаб қола олишим мумкину қанчасига улгураяпман?!\nИброҳим Наҳаий раҳимаҳуллоҳ дедилар:\n«Рамазоннинг бир кунидаги рўза минг кунлик ибодатдан, унда айтилган бир тасбеҳ бошқа ойларда айтилган минг тасбеҳдан, бир ракат намоз бошқа ойларда ўқилган минг ракат намоздан афзалроқдир».\nМинг ойга тенглаштирилган Қадр кечасига қанчалар тайёрман?\n«Расулуллоҳ соллаллоҳу алайҳи васаллам дедилар: «Ҳузурингизга муборак ой кириб келди, унинг рўзаси сизларга фарз қилинди. У (ой)да жаннат дарвозалари очилиб, жаҳаннам дарвозалари ёпилади, шайтонлар кишанланади. Унда бир кеча борки, у минг ойдан кўра яхшироқдир. Ким у (кеча)нинг яхшиликларидан маҳрум бўлса, (кўп нарсадан) маҳрум бўлибди».\nИмом Аҳмад, Имом Насоий ва Имом Байҳақий ривоят қиладилар.\nНақд фойдага ошиқадиган туйғуларимиз, наҳотки, рўзадан келадиган ҳисобсиз савобларни, мукофотларни илғамаётган бўлса...\nБир эътибор қилинг-а:\nРамазон рўзаси гуноҳларга каффоратдир.\nРамазондаги рўза сабабли Аллоҳ таоло раҳматлар ёғдиради.\nРамазондаги ибодатларга бошқа ойлардагидан кўра кўпроқ савоб берилади.\nРамазондаги садақа энг афзал садақадир.\nРўза – гуноҳлар ва жаҳаннам оловидан ҳимоя қиладиган қалқондир.\nРўзадор оғзидаги ҳид (бўй) Аллоҳ наздида мушку анбардан кўра хушбўйроқдир.\nРўзадорнинг дуоси ижобатдир.\nРўзадор Аллоҳнинг муҳаббати ва яхшиликка эга бўлади.\nРўза – қиёмат куни рўзадор учун шафоатгўйдир.\nРўза банданинг жаннатга киришига сабабчидир.\nРўзадорлар учун Аршнинг остида дастурхон ёзилади...\nБу рўйхатни яна узоқ давом эттириш мумкин. Азизлар, шундай экан муборак ойнинг файзидан кўпроқ баҳра олишга шошилайлик, ғайрат қилайлик!\nДуоларингизга муҳтожлик билан...\n05:00 / 11.01.2017 2245\nРўза ким учун бўлади?\n15:00 / 11 май 2880\n1640 05:00 / 14.01.2017\nЖуда қартайиб қолган киши рўза тутишга ожиз бўлса, оғзини очади ва ҳар бир тутмаган куни учун бир мискинга садақаи фитр миқдорида таом беради. Кейинроқ рўза давоми...\n2735 21:13 / 29.05.2018\n1610 05:00 / 11.01.2017\nСадақаи фитр иккинчи ҳижрий санада жорий қилинган. Бошқа садақалар молдан қилинса, бу садақа киши бошидан қилинади. Ушбу садақа нима учун шариатимизда жорий давоми...\n3305 05:00 / 14.01.2017


05 Èþíü 2020 16:59 482\nСектор у нима? Бу бир туманни тўртга бўлиб бошқариш. Ҳоким, прокурор, солиқчи ва милиционер ким ўзарга ўз ҳудудини ривожлантиради. Бунда пухта ўйланган мантиқ бор.\nУчқўрғон туман прокурори Валижон Мамадалиев бошчилигидаги секторда жами 41,5 миллиард сўмлик 31 та лойиҳа амалга оширилиши режалаштирилган. Улардан 17 таси хизмат кўрсатиш, 8 таси саноат, 6 таси қишлоқ хўжалигига таалуқли.\nЖумладан, “Яшиқ” МФЙда 5 миллиард сўм эвазига қуриб битказиладиган 4 қаватли 32 хонадонли турар-жой, қиймати 4 миллиард сўм бўлган 150 ўринли мактабгача таълим ташкилоти, лойиҳа қиймати 2 миллиард сўмлик маҳалла гузари ва маиший хизмат шохобчалари, 1 миллиард сўм сарфланиши кўзда тутилган спорт-соғломлаштириш мажмуаси шулар жумласидан.\nНаманган вилоят ҳокими Хайрулло Бозоров “Яшиқ” маҳалласида бўлиб, 2-секторда амалга оширилиши режалаштирилган лойиҳалар билан танишди. Уларнинг сектор учун ғоят катта аҳамиятга эга эканлигини таъкидлаб, биргина “Яшиқ” ва “Каттачек” маҳаллалари ҳудудида аҳолининг камбағаллик даражаси салмоқли фоизни ташкил қилишини қайд этди.\n“Аҳолини камбағалликдан чиқариш асосий вазифамизга айланиши зарур. Ушбу лойиҳалар туфайли 465 та янги иш ўрни яратилар экан. Бу шунча оилага даромад кирди, улар муқим иш жойига эга бўлди дегани. Қолаверса, мазкур лойиҳалар амалга ошганидан сўнг мазкур маҳаллалар қиёфаси таниб бўлмас даражада ўзгаради”, — деди вилоят ҳокими.\nЛойиҳалар тақдимоти давомида яна бир неча тадбиркор вилоят ҳокими ҳузурига келиб, ўзларининг режалари билан ўртоқлашди. Улардан бири — “Ҳуррият Сардор Севинчой” МЧЖ раҳбари Ҳуррият Ортиқова "Ўлжатўпи" МФЙ ҳудудида кўп тармоқли замонавий клиника қуриш нияти борлиги, жами 18 миллиард сўмлик лойиҳага ўзидан 3 миллиард сўм ажратишга тайёр эканлигини билдирди.


Anvar Boboev2021-05-31T14:51:04+05:0031 May, 2021|“Йилнинг энг фаол журналисти – 2021”, Матбуот|\nЭнди тасаввур қилингки, экинзорни ўт боссаю ҳар хил департамент ва қўмиталардан бўйинбоғли ҳашамдор одамлар йиғилса, комиссия тузилса, улар бир неча соат мажлис қилиб, деҳқонга зудлик билан «экинзорнинг ҳолатини яхшилашга қаратилган чора-тадбирлар дастури»ни ишлаб чиқишни топширса. Шўрлик деҳқон ҳамма ишини ташлаб, дастур тузсаю уни олиб, идорама-идора юриб тасдиқдан ўтказса. Кейин ўртада тезда тарвақайлаб ўсиб кетган ўтларни чопиб ташласаю яна «дастур» бўйича ҳисобот ёзиб, бўйинбоғлиларни ахтариб кетса.\nКоррупцияга қарши курашда бу курашнинг ўзидан кўра кўпроқ мана шундай «йўл хариталари» ва «ҳисоботлар» муҳимлашиб кетмаяптими? Бир қарашда, бу иллатга қарши курашувчи муассасани агентлик атаймизми ё қўмитами, балки инспекция деб номласак, яхши бўлармикан, деган бефойда баҳслар билан овуниб қолишга ўхшаб кетмаяптими ҳолатимиз?\nЯнгиликларнинг қора рейтингида терроризм ва коронавирус билан бир қаторда юқори поғоналарни эгаллаб келаётган коррупцияга қарши кураш масаласи ҳақида гап очилса, кўпчилик Сингапурнинг биринчи Бош вазири, каучук сотиш билан машғул бўлган бир оролчани қудратли давлатга айлантирган марҳум Ли Куан Юни эсга олади. Ҳа, дарҳақиқат, у энг яқин одамларини (қариндош-уруғи ва мактабдошларини) ҳам панжара ортига тиқишдан қайтмаган, АҚШ Президенти Билл Клинтон шахсан ўзи гиёҳвандликда айбланган икки америкалик талабани афв этишни сўраганда, «йўқ» деган. Хуллас, у арбоб кўпгина кескин чораларни қўллаган. Шунинг учун ҳам Сингапур коррупция балосидан деярли мутлақо халос бўлган ва ҳозиргача бу борада дунёнинг олди мамлакатларидан саналади.\nАйримлар Хитойни ҳам мисол келтиради. Бу мамлакатда коррупция учун жазо унинг молиявий кўламига қараб ҳам белгиланади. У муайян миқдордан ошса, ҳатто олий жазо қўлланилади. Ибрат учун жазонинг ижроси оммавий ахборот воситаларида кенг ёритилади. Эътиборли томони шундаки, жиноятчининг фақат мол-мулки мусодара қилинибгина қолмай, ундан олий жазо ижроси учун сарф бўладиган қаттол ўқнинг пули ҳам ундириб олинади.\nШафқатсизликдек кўринадими? Шундай. Лекин бор гап.\nБаъзи мамлакатлар тажрибасида солиқ тўлашдан қочиб даромадини яшираётган дўконлар ҳақида тегишли жойларга маълумот бериш йўлга қўйилган. Айрим юртларда бунинг учун молиявий мукофот ҳам кўзда тутилади.\nБуни нима дейиш мумкин? Сотқинликни рағбатлантириш, жамиятда сотқинлик руҳини урчитиш, бир-бирини пойлаш муҳитини яратишга интилишми? Эҳтимол, тўғридир. Лекин бу ҳам бор гап-да.\nҲар ким иллатга қарши ҳар хил чора қўллаяпти.\nМоҳият шундаки, шафқатсиз бўлиб кўринадиган айрим жазолар, сотқинликка ўхшайдиган баъзи механизмлар ҳалол одам учун мутлақо бехавотирдир. Ҳалол яшаб, ҳалол меҳнат қилган одам хотиржам яшайверади.\nБу курашда муросасизлик бўлмаса, оқибат нималарга олиб келишини кўриб чиқайлик.\nМасалан, отасининг пули билан тиб биёт институтига ўқишга кирган одамдан шифокор чиқадими? У қобилиятли, иқтидорли, муносиб бир одамнинг ўрнини эгаллаб, бир неча йил ўқийди, кейин отасининг пули билан йўқ жойдан бош шифокор бўлади, мартабаси ошаверса, вазир ҳам бўлиб кетар… Фақат ҳеч кимни даволамайди. Қобилиятли, иқтидорли бошқа бир одам эса тиббиёт бўйича билим олишдан мосуво бўлади.\nЭҳтимол, у ўқиганида, келажакда ўнлаб, юзлаб одамнинг ҳаётини сақлаб қолармиди? Қайсидир бедаво дардлардан бирига даво топармиди? Йигирма-ўттиз йил олдин қандайдир тасодиф туфайли қайсидир валломат ТошМИга киролмаган шундай абитуриентлардан бирининг бошини силаб, ўқишга олиб кириб қўйганида, ўша абитуриент бугун коронавирус вакцинасини кашф этармиди?\nКоррупция туфайли биз ҳар йили бир Ибн Синони, бир Хоразмийни, бир Берунийни, бир Форобийни, бир Замахшарийни бой бериб қўймаётганимизга ким кафолат беради?\nЯна бир аянчли жиҳати шундаки, коррупция инфаркт, инсульт, диабет каби хавфли касалликларга ўхшаб «ёшариб» боряпти. Илгари ўсиб келаётган ёш авлод оғзидан «прокурор бўламан», «ҳоким бўламан», «солиқчи бўламан», «божхоначи бўламан» деган гаплар чиқмас эди. Беғубор ёш қалбларда космонавт, учувчи, денгизчи, ҳарбий, муаллим бўлиш орзуси мавж урарди. Муҳитнинг ўзи ҳам ёшларнинг приоритетларини замонга мослаб ўзгартиришга – қадриятларни иқтисодий фаровонлик мезонлари нуқтаи назаридан қайтадан баҳолашга мажбур қиляпти. Кўрадики, фалончининг юзидан ёғ томади, ўшандай бўлишни ўйлаб қолади. Унга ҳеч ким муборак ҳадисда «Инсон ҳеч қачон ўзини беҳожат қиладиган бойликка эга бўла олмайди» дейилганини айтмаяпти. Ёки айтса ҳам энди қулоғига кирмаяпти.\nЯккам-дуккам ҳолатлар юз бериб, «у ўзи яхши одам эмас эди» деган гап билан ўтиб кетса, қани эди, ундай эмас-да! Биринчи саноқдаги касб эгалари орасида каталакдек уйда, машинасиз, ойликдан ойликкача амаллаб кун кечираётганларнинг улуши қанча? Ёппасига ҳаммага лой чаплаш ниятидан йироқмиз, шунчаки, ўзингиз холис айтинг.\nПорахўрлик, таниш-билиш, мансабни суиистеъмол қилиш оқибатида давлат ва жамият оқсайди. Масалан, нолойиқ одам бирор мансабни эгалласа, нима бўлади? Фанда бу Даннинг-Крюгер эффекти дейилади. Малакаю савияси паст одам ана шу қуйи даражада бўлгани учун ҳам нотўғри қарорлар қабул қилади, лекин бунинг тўғри эмаслигини билмайди. Чунки, раҳбарни ҳеч ким ранжитмайди, аксинча, иложи борича мақтайди. Русларда «Сен раҳбарсан, мен – аҳмоқ, мен раҳбарман, сен – аҳмоқ» деган латифанамо нақл ҳам бор. Оқибатда у – мансаб эгаси ўзини савияси паст эмас, балки яна ҳам ақлли ҳисоблай бошлайди. Ўзига керагидан ортиқ бино қўяди. Афсуски, унинг ўз ҳолига эмас, бундай одам бошқарадиган муассасанинг ҳолига вой. У қочиб кетар, қамалиб кетар, нима бўлганда ҳам, етказган зарари унинг бўйнига тушмайди. Азобни йиллар давомида жамоа чекишига тўғри келади.\nҲа, бир идорада раҳбар ноқобил бўлса, шу идоранинггина ва у ердаги ходимларнинг шўри қурийди. Бутун-бутун соҳаларга шундай шоввозлар бош бўлиб қолишидан асрасин.\nЎрмонга қуён бўлиб ишга кирган айиқ ҳақида Аркадий Райкин айтиб кетган яхши масал бор. Айиқ ўрни банд бўлгани учун у қуён бўлиб ишга жойлашади. Кейин қуённи кўриб қолади. Қарангки, у айиқ лавозимида ишлаётган бўлиб чиқади. Норози айиқ шерлардан иборат ўрмон тафтиш комиссиясини чақиради. Комиссия қуённинг ҳужжатида «айиқ» деб ёзилганини аниқлайди-да, айиққа ортиқча ғавғо кўтармасликни айтиб жўнайди. Қиссадан ҳисса шуки, шерлар комиссиясига тўнғизлар «шер» бўлиб ишга кирган бўлади. Бундай ҳолатда ўрмонда яна қандай адолат ҳақида гапириш мумкин?\nҚадимги дунё донишмандлари хўб билиб айтган: «Билувчи гапирмайди, гапирувчи билмайди» (Лао-цзи), «Ҳақиқий билим ўзининг қанчалик жоҳил эканини билишдир» (Конфуций), «Биламанки, ҳеч нарса билмайман» (Суқрот). Афсуски, лавозимни сотадиган ёхуд сотиб оладиганлар учун бу гаплар қуруқ сафсата ҳисобланади.\nСохталик билан ўқишга киришдан, сохталик билан мансаб эгаллашдан кўзланган бош мақсад қинғир йўл билан мўмай даромад топиш экан, бунга экинзорга тушган ўтга қарагандек қараш керак бўлади. Яъни, ўташ керак, тамом-вассалом!\nБегона ўт-ўланга бориб, «ҳосилга тегмагин», «экинга зарар бермагин» деб ялинган билан у айтганни қилмайди. Демак, жамиятни ҳам шундайлардан муросасизларча тозалаш керак. Ёппасига ҳаммасини тиғдан ўтказиш назарда тутилаётгани йўқ, албатта. Иҳота қилиш зарур. Айбини бўйнига қўйиб, жамоатчиликка кўрсатиш, бундайлар ўрнак-ибрат объекти эмас, жирканиш ва нафратланиш предмети эканини англатиш лозим. Токи, дунёда ҳамма нарса сингари пул ва амал ҳам ўткинчи эканини билсин.\nДарвоқе, «тозалаш» ҳақида. Бунда ҳам қандайдир меъёр ва мезонларни ишлаб чиқишга ва адолат тамойилларини мустаҳкам тутишга тўғри келади. Албатта, поранинг каттаси ҳам, кичиги ҳам пора. Лекин 200 минг сўмлик суюнчи пули билан дипломатга солинган кўп қаватли долларларнинг ўртасида фарқ бор. Корхонадан бир матоҳ ўғирлаб сотган ходим билан шу корхонани банкрот қилган бошлиқ тенг бўлмайди. Нима учун амалдор панжара ортида жазо ўтаб келганидан кейин янги машина олишини, тўй қилишини, ишлари юришиб кетишини, «адолат бор эканки, бир йил ўтмай чиқиб келдим» дейишини ўйлаб кўриш керак. Суюнчи пули олгани ёхуд матоҳ ўғирлагани учун жазоланган ходим «у ёқ»дан келиб тўй қилиш тугул, бирор жойга ишга кира олмайди, умрбод тавқи лаънатда қолади. Коррупциянинг мана шу аянчли жазоси «дипломатда оладиганлар» учун ҳам улушига яраша бўлсагина, одамлар порахўрликнинг каттаю кичигига жазо муқаррар эканига ишонади.\nЭнди лавозимни суиистеъмол қилишга бир мисол келтирайлик. Эстонияда таълим вазири ўз хизмат машинасида фарзандларини мактабга олиб боргани учун истеъфо берди. Оммавий ахборот воситалари таъсир кучи мана шундай пайтларда яққолроқ билинади.\nБизда амалдорларнинг хизмат машиналари қандай ишлаяпти? Хотинни салонга, ўғилни ўқишга, қизни тўгаракка, набирани боғчага, яна хотинни чалларига, ўғилни ўқишдан, қизни тўгаракдан, набирани боғчадан… Раҳбарга меҳнатининг ўндан бирини бағишлайди, қолгани – раҳбарнинг ҳиммати билан рўзғорга.\nThe Washington Post газетаси мухбирларидан бири АҚШ расмий делегацияларига сафарда ҳамроҳлик қилар экан, йўл харажатлари давлат ҳисобидан бўлишига қарамай, ҳамиша чипта учун ёнидан пул тўлашини айтиб, «Мустақил бўлиш учун шундай қиламан» деган эди.\nБизда эса мустақил бўлишга интилиш ё оммавий ахборот воситалари назарига тушиб қолишдан ҳайиқиш ўрнига хизмат машинаси билан мақтаниш ҳолатлари кўпроқ учрайди. «Тайёр машина, ташлаб қўяди».\nИжтимоий тармоқларда янгиликларни кузатар эканмиз, бир томондан, электр ва газ йўқлигидан шикоят қилаётган одамларнинг арз-додига, иккинчи томондан, кўчмас мулк, қимматбаҳо товар, киборлар емакхонасининг рекламаларига кўзимиз тушади. Контраст хабарлар келаверади. Беихтиёр ўйлай бошлаймиз: электр ва газ таъминоти учун масъул бўлган мартабали ҳамюртларимизнинг фарзандлари ҳам совуқ уйда шам ёруғида дарс қилаётганмикан ё… Умуман, газ ва электр биз учун анчадан буён жуда қаттиқ бош оғриғи бўлиб келяпти. Олам-олам газ ёқиб, текширувчига озгина қистириб, ҳисоблагичдаги рақамларни орқага қайтарган «тадбиркор» ўзи яшаётган туман аҳлига озор бераётганини биладими? Ахир, унинг ҳисоблагичидаги рақам қисқаргани билан мамлакатнинг шу туманга бераётган газини ўлчайдиган бошқа матоҳда ҳаммаси ёзилиб туради-ку. Қоғозда аҳолидан қарздорлик йўқ бўлса ҳам, туманнинг мамлакатдан қарзи ўчиб кетмаяпти-ку. Пировардида бир нечта шундай «тадбиркор» туфайли мамлакат туманни қарздорга айлантириб, газдан узиб қўяди.\nЭлектр бобида ҳам шу аҳвол.\nШаҳарда яшовчилар яхши билади: йўлсозлар янги асфальт ётқизиши ҳамоно сувсозлар ўша ерни кавлашади. Бу икки муассаса ходимлари ё алоҳида-алоҳида сайёралардан келишади, ё бу ерда бир «ҳикмат» бор. Чунки, бундай ҳолатларда сувсозларнинг олдида бўйинбоғлилар кўринмайди. Бўйинбоғлилар чинакам авария чоғида кўзга ташланади. Икки киши зўр бериб, қувурни таъмирлаётган, тепасида жиддий қиёфали тўртта бўйинбоғли одам турган манзараларни эсласангиз керак. Шундай пайтда ўзининг қайғурувчан тезкор раҳбарлигини кўрсатиб қўймаса, эсиз фурсат.\nБизда улкан қурилиш ё таъмирлаш лойиҳаларининг ҳаммаси ҳам ҳалол бажариляптими ё йўқми, деган савол ҳам кўпчиликни ўйлантирса керак.\nКоронавирус пандемияси муносабати билан бюджетдан ажратилган воситалар тўғрисида ҳам савол сўровчилар йўқ эмас ҳойнаҳой.\nКўриняптики, коррупция билан боғлиқ ҳолатни ё коррупционерни кўриб, илғаб олиш ўтакетган даражада мураккаб шартларни талаб қилмас экан. Демак, жамоатчилик, биринчи галда, оммавий ахборот воситалари бу ҳақда ҳар сафар бонг уриши керак. Бу иллатга қарши курашувчи орган тузишнинг ўзи билан иш битмайди. У қандай номланишидан қатъи назар.\nУшбу материални тайёрлаш жараёнида Ўзбекистон Республикаси Коррупцияга қарши курашиш Миллий кенгашининг 2-йиғилиши тўғрисида хайрли янгилик пайдо бўлди. Хабарда билдирилишича, мансабдор шахс томонидан ноқонуний тарзда бойлик орттирганлик учун жиноий жавобгарлик белгиланиши кутилмоқда экан. Бу чора коррупцияга қарши курашиш халқаро стандартларини миллий қонунчиликка имплементация қилиш бўйича «йўл харитаси» лойиҳасига киритилибди. Бундан ташқари, халқаро ташкилотлар томонидан ажратилган қарзлар ва молиявий ёрдамлар сарфининг ошкоралигини таъминлаш учун очиқ маълумотлар базасини шакллантириш, коррупция хавф-хатарига энг кўп дуч келадиган давлат хизматчиларининг фаолият соҳалари ва лавозимлари рўйхатини тузиш, хорижий давлатлар мансабдор шахслари ва халқаро ташкилотлар вакилларига пора берганлик учун жиноий жавобгарлик белгилаш, коррупция ҳолатлари тўғрисида аноним хабар йўллаш ва уларни кўриб чиқиш бўйича норматив-ҳуқуқий ҳужжат лойиҳасини ишлаб чиқиш ҳам кўзда тутилмоқда экан.\nБиз бу чораларнинг барчаси тез орада «кутилмоқда» режимидан «жорий қилинди» режимига ўтишини умид қилиб қоламиз.\n«Оила даврасида» газетаси, 48-сон, 26 ноябрь 2020 йил


Хит қилаётган “хит” қўшиқлар - Халқ сўзи\n05:26 24 Январь 2019 Жамият\nБугун инсоният тараққиёт асрида яшамоқда. Қайси соҳада бўлмасин, ривожланиш, юксалишни кўряпмиз. Шунга мутаносиб тарзда инсон онги, дунёқараши, фикрлаши ҳам тобора ўсиб бораётир. Энди оддий нарса билан одамларни ҳайрон қолдириш қийин. Шу нуқтаи назардан, санъат соҳасида ҳам рақобат кучайган. Бироқ баъзан “қош қўяман деб, кўз чиқариш” ҳолатлари ҳам учраб турибдики, бундан кўз юмиб бўлмайди.\nГап шундаки, ҳамон енгил-елпи қўшиқлар ҳам яратилиб, концертларда ижро этилмоқда, эфирга узатилаётир. Афсуски, қофия, туроқсиз, тумтароқ, матни ғализ, маънавиятимизга зид, кўча тилига яқин сўзлардан иборат қўшиқлар ҳам куйланмоқда. Ёш хонандалар тезроқ танилиш учун шон-шуҳрат ортидан қувиб, ёшларбоп ёки замонавий тил билан айтганда, “хит” қўшиқ яратаман деб, бўлар-бўлмас клиплар тайёрлатяпти. Ашула матни ҳам клипга мос — енгил-елпи, мазмунан саёз.\nМаъноси йўқ гапдан мазмунсиз “шеър”ларгача...\nСўнгги пайтларда телеканаллар орқали тез-тез янграётган бир аёл хонанданинг “Балле-балле” деб номланган қўшиғида фойдаланилган сўзларга эътибор қилинг: “Балле-балле, балле-балле, Ўйнаб кулингларде, Доим хурсанд яшаб, айтинг балле-балле”. Хўш, бирор маънавий юки борми бу сўзларнинг?!\nЯна бир аёл хонандамиз томонидан ижро этилган “Сакраменто” деб номланган қўшиқ матнида шундай сўзлар келтирилган: “Логика-логикали, физика-физикали, мусиқа-мусиқали... Бўлди, бўлди йиғламенто, Бузилмасин косметико, Кўз ёшларим томчилатма логика-логикали...” Бу қўшиқда на маъно, на мантиқ бор.\nБир эстрада гуруҳи томонидан айтилган қўшиқда эса: “Билмадим-билмадим, Ман ҳали дунё кўрмадим, Бир ой бўламиз туристо, Сув ости олами Жак-Ив Кусто”. Буни қўшиқ деб аташ мумкинми? Наҳот айрим хонандалар замонавий эстрадани шундай тасаввур этишяпти?\nБугун аксарият қўшиқчиларнинг матнни ўзи ёзиши, мусиқасини ҳам ўзи басталаши кўпчиликка яхши маълум. Хонандаларнинг шеър ёзишига қаршилигимиз йўқ. Қўлидан келса, ёзсин. Ҳам қўшиқ куйлашни, ҳам унга шеър ёзишни қойил қиладиган санъаткорларимиз ҳам йўқ эмас. Лекин шунчаки оҳангга мослаб, олди-қочди сўзлардан гап ясаб айтилгани билан қўшиқ бўлиб қолмайди-ку!\n— Тан олишимиз керакки, кейинги йилларда миллий эстрадамизда айрим камчилик ва қусурлар кўзга ташланмоқда, — дейди “Ўзбекконцерт” давлат муассасаси масъул ходими, Бадиий кенгаш аъзоси Матлуба Темур қизи. — Албатта, гуруч курмаксиз бўлмаганидек, астойдил меҳнат қилиб, ўзининг истеъдоди ва маҳорати туфайли қўшиқчилик санъатимизни бойитишга ўз улушини қўшиб келаётганлар билан бирга, соҳага адашиб кириб қолган, санъатни пул топишнинг осон йўли ёхуд бир эрмак деб биладиганлар ҳам бор. Агар уларни икки тоифага ажратадиган бўлсак, биринчи тоифа вакиллари устоз кўрган, соҳада суяги қотган, мусиқа назарияси, нота ёзуви, гармония, овоз ишлата билиш маҳорати каби дарсларни ўтаган профессионал ижрочилар бўлса, иккинчи тоифадагилар шунчаки ҳаваскорлар, яъни бу соҳада ўқимаган, маълумотга ҳам эга бўлмаган, таъбир жоиз бўлса, биров куйлаган қўшиққа лабини қимирлатиб турадиганлар тоифасидир. Айнан ана шундай ижрочилар кўпайиб кетгани боис қўшиқчилик санъатимизда муаммолар урчимоқда.\nҲар бир хонанда ё ижрочи, авваламбор, ижод қилиш ҳуқуқига эга. Биз уларнинг йўлини тўсиб қўйишга ҳаққимиз йўқ. Аммо улар билан давра суҳбатларида доим “шоир, хонанда, бастакор” учлиги ҳамкорлигини мустаҳкамлаш борасида тушунтириш ишлари олиб борамиз. Ўзимиз хонандаларга профессионал шоирларнинг шеърларидан танлаб, саралаб, тавсиялар берамиз. Энди бу ёғи ижрочининг диди, савияси, билими, интеллектуал салоҳиятига ҳам боғлиқ.\nБотир Эргашев, “Ўзбекконцерт” давлат муассасаси қошидаги Қўшиқлар ва уларга ишланган видеоклиплар савиясини баҳолаш бўйича Бадиий кенгаш аъзоси, шоир:\n— Санъатнинг бирор йўналишига Бадиий кенгашнинг қаршилиги йўқ, ким қайси йўналишда ижод қилишни хоҳласа, марҳамат. Фақат хонанда хоҳ миллий эстрада ижрочиси бўлсин, хоҳ рэп, ёки рок йўналишида ижод қилсин, аввало, ижро этмоқчи бўлаётган қўшиққа ҳар жиҳатдан муносиб матн танласин. У қўшиғи орқали тингловчига нима бермоқчи эканини яхши англаши зарур. Ҳар бир хонанда “Мухлисларнинг маънавий дунёсига қай тарзда кириб боришим керак, шинавандаларнинг эстетик завқ олиши учун нима қилсам тўғри бўлади?”, деган саволларни ўз-ўзига бериб кўрсин.\nАфсуски, кўнгилни бир оз хира қиладиган ҳолатлар ҳам учраб турибди. Бугун қўшиқларда кузатилаётган салбий ҳолатлардан бири — қўшиқчиларнинг матн, яъни шеър танлай олмаслиги. Масалан, қўшиқларда фойдаланилган “Бум-бум бумеранг, қайтиб келар бумеранг”, “Менинг отам капитан, уйимизда капитан, самолётда капитан, пароходда капитан”, “Дум-дум, таки-таки дум-дум”, “Кел бағримга, мен сени ҳис қилай” каби енгил-елпи, ҳирсга йўғрилган, қуруқ, мантиқсиз, пала-партиш тузилган сўзлар йиғиндисини шеър дейиш мумкинми?\nҚўшиққа матн танлаш бир томон-у, унга ишланган клиплар бир томон бўляпти. Қўшиқлар ва уларга ишланган клиплар Бадиий кенгаш тасдиғидан ўтмагани учун ижтимоий тармоқлар орқали “Ўзбекконцерт” давлат муассасасига маломатлар ёғдириб, кенгашни “цензура” деб атаётганлар адашади. Кенгаш асло ундаймас, балки жамоатчилик фикрини ўрганиб, шу йўсинда фаолият олиб боради.\nАхир эркинлик дегани санъатни шаҳватга, адабиётни жаҳолатга айлантириш, дегани эмас-ку! Бадиий кенгашнинг мақсади қўшиқчиларнинг ижодига халақит бериш ёки тўсиқ қўйиш эмас, балки уларга тўғри йўл кўрсатиш, қусур ва камчиликларини бартараф этишга йўналтириш, миллий санъатимиз ривожига ҳисса қўшишдан иборат.\nҲаваскор хонандаларни кимлар “эркалатяпти”?!\n— Яна бир муҳим жиҳат ҳақида тўхталмасдан иложимиз йўқ, — дея сўзида давом этади суҳбатдошимиз Матлуба Темур қизи. — Тасаввур қилинг, ташкилотимизда 16 нафар ходим ишлайди. Республикада неча минг хонанда ижод қилади-ю, уларнинг қанчадан-қанча яратган қўшиқлари бор. Биз ҳаммасининг ортидан қувлаб юролмаймиз-ку, ахир? Қолаверса, бемаза қўшиқларни ким тарғиб қиляпти? Нодавлат хусусий каналлар эмасми?\nДейлик, хонанда бемаза “қўшиқ” тайёрлаб ойнаи жаҳонга тақдим этди. Бундан биз мутлақо бехабармиз. Хўш, нега энди ойнаи жаҳонда фаолият юритаётган муҳаррирлар, мутасаддилар ўша қўшиқни эфирга, кенг жамоатчиликка узатади? Қайтарсин! Минг афсуски, тижорат каналлари мўмайгина келиб турган даромадни қайтармайди-да...\nБир кунда бу “қўшиқ”лар такрор ва такрор айланавериб ёшларнинг қулоғига сингиб кетади, онг заҳарланади, унинг таъсирига тушиб фикрлаш, мушоҳада қилиш, том маънодаги санъат билан ҳаваскорлик даражасидаги санъатнинг фарқига ҳам боролмайдиган, диди паст кимсага айланади-қолади. Бир қараганда унчалик хавотирга ўрин йўқдек, аммо чуқурроқ ўйлаб кўрсангиз, бу жуда қўрқинчли ва аянчли ҳолат.\nНазаримизда, хонандалар ишни ўзларини ислоҳ қилишдан бошлашлари керак. Бу қўшиқ куйлаш масъулияти, халқ олдидаги юксак масъулият, саҳнага бўлган масъулиятдир.\nИжодкорлар ҳам телеканаллар “диди”га мослашяпти...ми?!\nБадиий кенгаш мутахассисларининг айтишларича, яна бир муаммо: айрим телеканаллар Бадиий кенгаш муҳокамасидан муваффақиятли ўтган савияли қўшиқларни “Бизнинг форматимизга тўғри келмайди”, деган важ билан рад этаётган ҳолатлар ҳам учраб турибди. Хонандалар баъзан бундай муносабатдан нолиб қоладилар. Шу сабабли кўзга кўринган туппа-тузук қўшиқчилар ҳам ўз ижод намуналарини телеканаллар “диди”га мослаштиришга мажбур бўлишяпти. Охир-оқибат яхши ижод маҳсули яроқсиз ҳолатга келиб қолмоқда.\nШу ўринда яна бир мулоҳаза. Негадир сўнгги пайтларда мумтоз шоирларимиз ғазалларига мурожаат қилиш камайиб кетди. Майли, эстрада хонандалари мумтоз йўналишда қўшиқ айтишмасин, бироқ ғазаллардан фойдаланиб, яхши қўшиқ яратиш мумкин-ку! Мисол учун, Ўзбекистон Республикаси халқ артисти Озодбек Назарбеков буюк мумтоз шоирлар Алишер Навоий, Заҳириддин Муҳаммад Бобур ижодига мурожаат қилиб, уларнинг ғазалларига қўшиқ ёзди. Миллий эстрада йўналишида айтилган бу қўшиқлар санъат шинавандаларига манзур бўлди. Пировардида классик адабиётга мурожаат этиб ҳам, эстрадада ижод қилиш мумкинлиги исботланди.\nФикримизча, “хит” қўшиқ яратиш она тилимизнинг бузилиши, уни оёқости қилиш ҳисобига бўлмаслиги лозим. Қолаверса, бундай қўшиқлар қалблардан жой олмайди — тезда унутилади.